
MOTTO: 
În timpul regelui Franciei, Philippe de Valois, strămoşul poetului 
francez Ronsar (banul Mărăcine) s-a dus din România la Paris, ca 
s-ajute regelui în lupta sa cu englezii. Rămiind apoi în Francia şi 
rudindu-se cu cele mai nobile familii, el şi-a schimbat numele de 
Mărăcină, în Ronsar, de la cuvîntul francez „ronce”, care 
însemnează „mărăcine”. 
(Vasile Alecsandri - „Banul 
Mărăcină”.) 
PROLOG 

În care ni se arată că nu întotdeauna începutul se potriveşte cu 
sfîrşitul şi că bunăcuviinţa şi dreapta judecată fac mai mult decit 
îngîmfarea şi obrăznicia. 
mn noaptea aceea de octombrie a anului 1330, oraşul Curtea de 
| aroes, cetatea de scaun a Ţării Româneşti, se pregătea de 

odihnă sub un vînt subţire, care abătuse asupra locurilor o 
ploicică măruntă şi deasă. Frig nu era, căci toamna nu-şi arătase 
încă puterea în acel an, dar călăreţul, care gonea cu sîrg spre 
palatul domnesc, părea înfrigurat şi îşi stringea mereu bunda de 
postav albastru la piept. Calul mărunt, dar bine legat şi puternic, 
era istovit de goană. Din cînd în cînd, îşi scutura botul plin de 
spumă şi necheza, întrebindu-şi parcă stăpinul dacă fuga 
aceasta va mai ţine mult. În sfîrşit, în faţa lor se înălţă deodată, 
ca o nălucă neaşteptată, zidirea măreaţă a palatului. 

Călărețul îşi struni brusc calul, de-i lăsă zăbala sînge în 
spuma deasă, şi-i înfipse pintenii înstelaţi în burta înfierbîntată, 
pe care şiroia năduşeala. Telegarul se ridică nărăvaş pe 
picioarele dinapoi şi necheză o dată, de răsunară împrejurimile. 
Cu toate că ferestrele palatului erau luminate la catul de sus, 
poarta nu se vedea de întunericul des ce se lăsase. Dar călăreţul 
sări jos din scări drept în faţa porţii. Ochii lui ageri o zăriseră la 
lumina unui fulger scurt. Cu frîul calului în mîna stingă, pipăise 


cu dreapta ciocănaşul de aramă şi acum bătea de mama focului 
în poartă, de ai fi zis că toacă la trei mănăstiri deodată. De 
partea cealaltă, în dreptul intrării, se simţi mişcare şi se auzi 
vorbă mormăită de mai multe glasuri. Apoi unul se înălţă 
răguşit: 

— Cine e? 

Şi graiul tineresc al călăreţului răsună limpede în noapte: 

— Trimis al banului Radu Mărăcine de la Severin. Glasul 
dindărătul porţii îi răspunse neprietenos, deschizind totuşi 
poarta: 

— Da'... măria-sa banul nu poţi să spui? 

— lată că nu-mi stă în obicei să-i spun lui taică-meu, măria- 
sa. Da' deschide-mi, rogu-te, mai degrabă, că-i foc la Severin! 

Poarta scîrţii îndelung, spunînd parcă bună seara noului 
venit. Acesta rosti scurt: 

— Du-mă la maria-sa vodă Basarab! 

— He-hei, bănişorul Vlad Mărăcine! se bucură cu mirare 
straja. Să nu te mai cunosc! Măi, Predo, du-te cu jupînul la 
măria-sa! 

Vlad Mărăcine porni în rînd cu călăuza şi în cîteva clipe se 
afla în faţa stăpinitorului Ţării Româneşti. Era acesta un bărbat 
înalt, voinic, cu umerii din cale-afară de laţi, cu un cap puternic 
şi miîndru, cu privirea pătrunzătoare şi ageră ca de vultur. 
Pletele cărunte şi scurte nu-i atingeau umerii. Barba şi mus- 
tăţile, iarăşi cărunte şi mătăsoase. 

Era îmbrăcat cu o tunică de catifea verde cum e coaja nucii 
de toamna. În picioare avea cizme scurte, roşii, de iuft, căptuşite 
cu blăniţă de sobol răsfrintă peste margini. Vlad Mărăcine nu 
putu să vadă mai mult dintr-o privire. Strigă: 

— Să trăieşti, măria-ta! Şi abia avu vreme să se arunce în 
genunchi, ca să prindă dreapta încărcată de inele grele de aur 
bătut cu nestemate, pe care i-o întinsese voievodul, şi o sărută 
cu evlavia cuvenită părintelui Ţării Româneşti. 

— Eşti leoarcă, bănişorule Vlade! După semne, veste rea! 

— Foc la Severin, măria-ta! 

— Ce fel de foc, jupîne Vlade? 

— Şi pirjol de flăcări, mărite stăpine, şi de sabie. Regele 
Carol Robert Napolitanul a cotropit Severinul cu oastea 
ungurească, în frunte cu alde Danciu, Dionisie şi alţi boieri 
vicleni fugiţi de la mila măriei tale la curtea lui. 


— Aha, făcu vodă Basarab, micşorindu-şi ochii şi scrutînd 
spre fereastra în care bătea ploaia, de parcă ar fi întrezărit într- 
acolo un mijloc de a-i veni de hac vrăjmaşului. Aha, repetă el. 
Apoi, îi repezi lui Vlad o întrebare scurtă: Taică-tău? 

— E-n drum spre măria-ta cu ştiri de taină, aflate prin 
iscoadele noastre. Trebuie să pice şi el, merge mai încet. Dar eu 
n-am mai avut răbdare... şi... 

— Bine ai făcut Nici nu m-aşteptam la altceva de la tine. Ţi- 
ai fi dezminţit neamul. Aşa-s toţi ai noştri: plini de neastîimpăr şi 
vitejie. Apoi zîmbind cu tristeţe: Mi-e teamă, Vlade, că a venit 
prea năpristan vremea să-ţi arăţi această cea mai de preţ 
însuşire a Basarabilor! 

— Măria-ta, doară merg pe douăzeci de ani. 

— Dacă-i aşa, precum spui şi doreşti, să şi începem dară 
chiar din noaptea asta. Eşti obosit tare? 

— Am făcut şi popas, măria-ta. Eu nu, calul meu însă... 

— lei altul, îţi mai iei şi doi oşteni de nădejde... şi prea mare 
lucru n-ai de făcut: dai un ocol cetăţii pe dinlăuntru, te opreşti la 
boierii din sfat fără vilvă şi glas mare... şi-i pofteşti deîndată la 
curte. Deîndată, ne-am înţeles? 

— Acu' în tăria nopţii, măria-ta?! se miră tînărui. Să nu le fie 
cu supărare! 

— Tu n-ai venit la mine în tăria nopţii? M-am supărat 
cumva? 

— Măria-ta eşti părintele țarii! 

— Şi ei sînt fiii mei şi va să mă asculte dar. Parcă ai spus, 
Vlade, că e foc la Severin! Focul nu cată de-i zi sau noapte, ci 
mistuie! Hai! Şi nu mă face să mă îndoiesc dacă ţi-a sosit 
vremea au ba! 

— Alerg, măria-ta! : 

Cînd intră banul Radu Mărăcine în cămara de odihnă a 
domnului îl găsi pe Basarab vodă adîncit în gînduri. 

— Te aşteptam, cinstite bane şi iubite vere, îi grăi vodă, 
fără să ridice oapul. Stai pe această laviţă şi spune-mi mai multe 
decit mi-a spus fiul domniei-tale, Vlad. 

— Măria-ta, Napolitanul e în drum spre Curtea de Argeş cu 
oştire mare, avînd drept călăuze şi sfetnici în de-aproape pe 
boierii noştri fugiţi: Danciu al lui Vladislav şi Dionisie al lui 


Nicolae. Acum nu mai e decit unul, că pe Dionisie l-a şi lăsat ban 
la Severin. 

— Nu te mîhni, că nu va ţine mult şi te vei întoarce. 

— Ştiu, măria-ta, şi nu de asta mi-e sufletul cătrănit, dar e 
jale şi pîrjol în toată Ţara Oltului. Că oamenii, după porunca 
dintotdeauna a măriei-tale şi după obiceiul pămîntului, au făcut 
pustiul înaintea vrăjmaşilor. Aşa că-s turbaţi că n-au hrana la 
care se aşteptau. 

— Prea bine, bane! Apoi? 

— Acu’, după ce au luat Banatul de Severin, ar vrea Carol 
Robert să-l pună în locul măriei-tale pe Toma, voievodul 
Ardealului, care-l însoţeşte. E foc făcut regele că n-ai voit să-i 
mai plăteşti tribut! 

Basarab vodă dădu din cap cu tristeţe şi spuse oftînd: 

— Ştiam, bane, că Toma şi Dionisie îi sînt sfetnici. A uitat 
Napolitanul de vremea cînd îl trimitea pe magistrul Martin la 
mine cu solii de-mi cerea să-l ajut cu aur şi cîte altele. A uitat şi 
că papa loan al XX-lea nu mai găsea cuvinte de laudă pentru 
mine! 

— Nouăzeci şi nouă de binefaceri lesne se uită, măria-ta, iar 
răul de o singură dată nicicînd! răspunse banul Radu Mărăcine 
cu mîhnire. Şi-acu', luminate stăpîne? întrebă el. 

— Mai adastă puţin, bane! Am trimis după boierii din sfat. În 
noaptea asta vom hotărî ce avem de făcut. Şi vom căta să fie cît 


mai bine pentru ţară. 
x 


Oastea regelui Carol Robert al Ungariei înainta cu greu spre 
cetatea de scaun, Curtea de Argeş. Totul în calea vrăjmaşului 
era pustiit, şi vestita bogăţie a toamnei din Ţara Românească nu 
se vedea nicăieri. Viţa de vie nu-şi păstrase decit frunza şi 
cîrceii, rodul ei pierise ca prin farmec peste noapte. lar perii, 
merii, prunii şi gutuii nu-şi arătau străinilor porniţi pe jaf decît 
crăcile goale. Prin nuci abia dacă mai zăreai ici-colo, uitată, cite 
o nucă verde cu coaja plesnită şi cu o cioară lingă ea, gata s-o- 
nhaţe şi pe aceasta. Grădinile de zarzavat erau părăginite cu 
totul. Vitele şi păsările parcă fuseseră stinse de o molima 
grozavă. Şi în toate ţinuturile nu întîlneai ţipenie de om. Doar 
cîte un cîine bătrîn şi rătăcit, care nu-şi putuse urma stăpinul. 
Foamea cea mare începuse să se facă simțită, căci merindele 
luate de către vrăjmaşi din ţara lor începuseră să scadă. Dacă la 


început avuseseră de-ale miîncării ca să se îndestuleze, acum 
nici fir de făină, cît să ciugulească o vrăbiuţă, nu se mai zărea. 
Regele Carol Robert îşi îmbărbăta oştenii, spunîndu-le că în 
curînd vor fi la Cetatea de Argeş, unde vor găsi de toate din 
belşug, fără să mai pună la socoteală prăzile bogate ce le vor 
lua de acolo. Dar iată că la începutul lui noiembrie, pe cînd 
oastea ungurească tăbărise într-o vale de pe cursul Argeşului şi 
se odihnea, îndestulîndu-se cu apă, buciumaşii vestiră soli. Şi 
de-ndată fură aduşi în faţa maiestăţii sale trei oşteni români, 
solii lui Basarab vodă al Ţării Româneşti, boierii Mărăcine, Pîrvu 
şi Vancea. Aceştia făcură plecăciunea cuvenită în faţa regelui 
Carol Robert, apoi Radu Mărăcine grăi cu fruntea sus: 

— Maiestate, am fost trimişi de preacinstitul şi Iluminatul 
gospodar al Ţării Româneşti, măria-sa Basarab vodă, cu solie de 
pace. 

— Ce spun, boier Danciule, bărboşii ăştia? întrebă regele cu 
dispreţ pe boierul român trădător, care-l însoțea drept sfetnic şi 
călăuză. 

— Că Basarab vodă cere pace, maiestate! 

— Ha, ha, ha, rise Carol Robert, mă aşteptam la asta. Şi în 
ce fel? 

Atunci banul Mărăcine grăi: 

— Măritul Basarab vodă prea bine ştie că un război crincen 
mai rău ne va păgubi ţara decit dacă vom da de bunăvoie 
pentru păstrarea păcii. Vă lasă deci Banatul Severinului, vă 
plăteşte tributul cuvenit; apoi vă mai dă, drept despăgubire, 
şapte mii de mărci de argint şi, peste acestea, unul din fiii 
măriei-sale va sta, drept mărturie de credinţă, la curtea ma- 
iestăţii voastre pe socoteala domnului nostru. 

— Atit? Numai atit? se încruntă, rînjind batjocoritor, după 
cum îi era obiceiul, regele. 

— Ba nu a spus numai atît măritul Basarab vodă! 

— Dar ce-a mai spus? 

— A mai spus că de cădeţi la pace, un pas să nu mai 
mergeţi înainte, ci să faceţi calea-ntoarsă tot pe unde aţi venit 
pînă aci. Şi de veţi face altfel cumva, nu veţi putea înlătura cu 
nici un chip primejdia ce vă paşte. Aşa să ştiţi! 

— Obrăznicie şi îngimfare valahă! se semeţi Carol Robert, 
strimbîndu-şi buzele într-un rînjet înfiorător, îmi cere pace 
pentru că-i e frică de puterea mea! 


— Lui Basarab vodă nu i-a fost frică de nimeni niciodată, şi 
cu atit mai puţin de maiestatea voastră, răspunse banul 
Mărăcine, cu greu stăpînindu-şi mînia ce-l cuprinsese şi gata să- 
şi tragă spada din teacă. 

Şi atunci regele Carol Robert al Ungariei rosti cuvinte, ce cu 
greu le venea solilor să creadă că ies din gura unui stăpînitor de 
popoare: 

— Spuneţi-i lui Basarab că nu primesc nimic din toate 
acestea, că el e păstorul oilor mele şi că am să-l scot de barbă 
din bîrlogul unde s-a ascuns! 

La un semn al banului Mărăcine, ceilalţi doi boieri se 
aruncară deodată pe cai. lar banul strigă înainte de a porni: 

— Te aşteptăm la birlog, maiestate, dar teamă mi-e, cînd o 
mormăi numai o dată ursul cel bătrîn, c-o să-ţi uzi straiele de 
spaimă! 

Şi cei trei boieri valahi se repeziră printre oştenii uimiţi, ca 
duşi de tăria unei furtuni prietene, înainte de a avea timp 
Danciu să-i tălmăcească regelui cam ce vorbe îndrăznise boierul 
cel bărbos să-i arunce. Cînd Napolitanul înţelese bătaia de joc a 
solului, era prea tirziu. Cei trei călăreţi se mistuiseră în desişul 


de nepătruns al codrului. 
x 


Şi în noaptea aceea chiar începură să licărească pe dealuri 
flăcări roşii-albastre, ce parcă se înălţau şi scădeau ca nişte 
limbi uriaşe ale unor balauri din poveşti. Se dădea sfară în ţară 
de primejdie. Seul aprins sfîriia înălţindu-se în văzduh în trimbe 
alburii de fum, umplînd văile şi dealurile, munţii şi cîmpiile de un 
miros pătrunzător şi înecăcios. Focurile parcă se aprindeau unul 
de la altul şi, în aceeaşi noapte, dacă cineva ar fi putut privi din 
înălţimea cerului Ţara Românească ar fi zis că bolta înstelată se 
oglindeşte într-un lac uriaş. Şi de a doua zi chiar drumurile ce 
duceau spre Curtea de Argeş începură să geamă de mulţime de 
care cu merinde, călăreţi şi pedestraşi ce se grăbeau să ajungă 
la cetatea de scaun a ţării. Toţi răspundeau cu dragoste şi fără 
codire la chemarea lui Basarab vodă, pe care îl iubeau ca pe un 
adevărat şi bun părinte. Căci şi domnul, care se sprijinea pe 
norodul cinstit, îi înlăturase pe boierii făţarnici şi vînzători şi îşi 
alesese alţii dintre vitejii ce-l ajutaseră în războaiele purtate cu 
destoinicie fără seamăn impotriva vrăjmaşilor cotropitori ai ţării. 


Începutul lui noiembrie l-a găsit pe regele Carol Robert 
Napolitanul şi pe ostaşii săi încovoiaţi de o foame năprasnică, 
dînd tircoale cetăţii de Argeş, fără să poată cu nici un chip 
pătrunde într-însa. De Basarab vodă şi ai săi nici pomeneală, 
nicăieri. Parcă intraseră în pămînt cu toţii. Şi dacă frunzele 
copacilor din munţi n-ar fi tremurat, foşnind uşor la suflarea 
vîntului de toamnă, ai fi zis că locurile sînt lovite de moarte de-a 
binelea. În dimineaţa zilei de joi, 8 noiembrie, al lui 1330, 
semeţul rege, înfigîndu-şi cu furie unghiile în palme şi 
scrişnindu-şi dinţii de să-i sfarme, îşi chemă sfetnicii: Toma 
voievodul Ardealului, care se şi văzuse domnul Ţării Româneşti, 
pe Danciu, boierul fugar şi vînzător, pe magistrul Martin, omul 
său de încredere, precum şi pe bătrinul magistru Andrei, 
purtătorul marii pecetii a maiestăţii-sale, şi le grăi: 

— Nevrednicul Basarab e de negăsit. Ca un lotru fricos se 
ascunde dinaintea noastră împreună cu ai lui. S-ar putea ca 
vremea rea să ne prindă în ţară străină. Lipsa de hrană ne 
chinuie pe toţi şi ne sleieşte puterile din zi în zi mai mult. Socot 
că a sosit timpul să părăsim aceste locuri blestemate. 

Bucuroşi, sfetnicii mormăiră: 

— Cu adîncă înţelepciune aţi socotit, maiestatea voastră! 

Grăbit ca niciodată, Carol Robert aruncă întrebarea, pe care 
demult o frămînta: 

— De aci, de la Curtea de Argeş, ce drum e mai aproape de 
noi prin munţi? Domnia -ta, boier Danciule, trebuie să ştii! 

Danciu rămase citeva clipe pe gînduri, spre a cumpăni bine 
răspunsul cuvenit şi grăi rar: 

— Mărite stăpine, eu drumul peste munţi nu-l ştiu, bănuiesc 
însă că trebuie, de bună seamă, să fie o trecătoare către izvorul 
Argeşului; doar păstorii vin dinspre munţi şi se duc în Ardeal 
mereu singuri, sau cu oile. 

Şi nici nu apucase Danciu să sfirşească bine vorba, că 
dinspre lunca Argeşului se auziră icnete de plins şi în faţa oștirii 
se iviră doi flăcăi cu sarici miţoase pe ei, căciuli brumării şi 
opinci. Pe faţă le curgeau şiroaie de lacrimi de-ţi făceau mai 
mare mila. 

— Primii oameni din ţară pe care-i văd după atita vreme! se 
miră Carol Robert. Cheamă-i, te rog, încoace, boier Danciule, şi 
fă-le întrebare! Ce e cu ei? 

— Hei, flăcăiaşi, ce-i cu voi? le strigă boierul Danciu. 


Flăcăii tresăriră, priviră speriaţi la această mulţime 
nemăsurată de oşteni şi se opriră, ştergîndu-şi lacrimile. 

— Ne ducem la vale să ne cătăm stăpin, că nu mai avem 
nimic! abia slomni unul. 

— Cum aşa, nu mai aveţi nimic? Ce vrea să ascundă 
această vorbă. 

— lacă bine, măria-ta, răspunse celălalt flăcău. Dacă ne-a 
luat tot, se cheamă că nu mai avem nimic! 

— Vorbeşte lămurit, măi băiete, cine şi ce v-a luat?! 

— Am avut şi noi, măria-voastră, o turmă de mioare, 
rămasă de la tata, Dumnezeu să-l ierte, c-a murit astă-vară în 
bătălia cu sîrbii de la Velbujd. 

— Ei şi? 

— Şi ne-a luat toate oiţele, ba şi măgarul, şi cîinii, măria- 
voastră! Şi aici flăcăul izbucni într-un plins amarnic, de 
nestăpinit. Ni le-a luat Basarab vodă, nu l-ar mai răbda 
Dumnezeu şi Maica Domnului! 

Văzîndu-l nerăbdător pe rege să afle ce vorbeşte cu cei doi 
flăcăi, Danciu îi tălmăci spusele acestora, iar Carol Robert grăi 
repezit: 

— Întreabă-i dacă ştiu cumva să ne scoată mai repede în 
Ardeal. 

Dar la întrebarea lui Danciu, păstoraşii ridicară din umeri că 
nu ştiu. 

— Cum se poate? se oţări boierul român. Voi, care umblaţi 
cu oile pe toate coclaurile? De ce minţiţi? 

Şi, mîniat peste fire, Danciu trase spada, îndreptindu-şi 
calul spre ei. 

— Ştim măria-ta, ştim! scînci unul, dar n-avem vreme să v- 
arătăm, că trebuie să mergem de vale după stăpin. 

— Măria-ta, îndrăzni celălalt flăcău, dacă v-arătăm drumul 
ne luaţi şi pe noi în Ardeal, că ne-am săturat de Ţara 
Românească ca de mere pădureţe? 

Danciu îi tălmaci regelui ce vorbise cu păstorii şi Carol 
Robert încuviinţă: 

— Cu atît mai bine! Asta e o dovadă că au să ne ducă pe un 
drum bun, care să le fie şi lor uşor. Şi, dacă vor să vină cu noi de 
bunăvoie, înseamnă că n-au de gînd să ne înşele. Înainte deci 
după cei doi păstori! Fără voia lor îi avem în ochi tot timpul. Daţi 
poruncă de plecare! 


Şi flăcăiaşii făcură calea-ntoarsă, începînd urcuşul cu 
boierul Danciu şi încă vreo trei călăreţi după ei. lar oastea 
ungurească, oameni şi cai, începură să se mişte după şerpuirile 
drumului de munte, întocmai unui balaur uriaş, ce nu-şi găseşte 
astimpărul, părăsind Curtea de Argeş şi strecurindu-se în 
adîncimea înnegurată a codrului. 


În vremea aceasta, Basarab vodă se pregătea să-şi 
primească vrăjmaşii aşa cum se cuvenea unei oştiri atît de mari, 
avînd în fruntea ei pe faimosul rege Carol Robert, pe Toma, 
voievodul Ardealului, şi pe atiţia nobili şi clerici de frunte ai 
Ungariei. Drumul, prin care aceştia trebuiau să treacă din Ţara 
Românească în Ardeal, era unul singur, la Posada, şi acesta 
îngust, cum cu greu se poate închipui. Era o adevărată 
strimtoare, mărginită de stinci înalte şi prăpăstioase, cu 
neputinţă a fi urcate de cineva. Aici se afla Basarab vodă cu 
oştenii săi încă din zorii zilei de miercuri, 6 noiembrie, 1330. Ai fi 
zis că e o mulţime nenumărată de zidari, dulgheri şi arhitecţi, 
care lucrează cu sîrg şi neostoită rivnă la ridicarea unei măreţe 
cetăţi. Dar toţi oştenii lucrau aici după porunca celui mai mare şi 
mai destoinic lucrător dintre ei: Basarab vodă, laolaltă cu boierii 
cei mari, în frunte cu banul Radu Mărăcine şi cot la cot cu oştenii 
de gloată. lar glasul voievodului se auzea răspicat şi puternic, 
cald şi armonios, ca sunetul unui clopot viu, plin de prietenie şi 
îndemn: 

— Aci, feţii mei, săpaţi şanţul mai adînc şi acoperiţi-l cu 
crengi şi frunze cu dibăcie! Dincoace prăvălii stînci şi pietroaie! 
Să mai strimtăm puţin locul, că se pare că-i cam lărguţ. Aşa! 
Voi, cei de pe creste, mînaţi ferăstraiele mai repede oleacă. Să 
fiţi cu băgare de seamă să nu tăiaţi copacul de tot. Să se ţină 
numai în coajă. Şi acum, cîţiva dintre voi, mai tineri şi mai ageri, 
tu, Neculăiţă, şi tu, bănişorule Vlad, haideţi cu mine în susul 
muntelui, de-a lungul trecătorii, ca să meşterim ceva şi la ieşirea 
din strim-toare înspre Ardeal. Că de va izbuti să se strecoare 
vreunul pe acolo, va să-mi rad barba, ca să nu aibă de ce mă 
scoate regele Carol Robert din birlogul meu, precum în gura 
mare s-a lăudat! 

Un hohot de ris se auzi din partea oştenilor porniţi după 
vodă, care suia mai abitir ca un flăcău de douăzeci şi cinci de 
ani. 


A 

Seara se lăsase parcă mai grăbită de cum se aşteptau 
românii. Frigul începuse să se facă simţit acum, noaptea. La 
adăpostul cîtorva focuri mici, potolite şi aprinse în dosul 
stincilor, ca să fie ferite vederii oricui, stăteau oştenii de taină, 
depănîndu-şi amintiri şi povestind întîmplări de demult. Pe două 
buturugi proaspăt retezate şedeau, înconjurați de boierii şi de 
oştenii rezemaţi în spade, Basarab vodă şi banul Mărăcine, cel 
mai mare boier în rang după domn, el însuşi stăpînind, ca şi un 
voievod, întreg ţinutul Olteniei. Ultimul îşi continuă rugămintea 
către vodă, care părea cam îndărătnic: 

— Măria-ta, nu-l poţi lipsi pe fiul meu Vlad de această mare 
cinste. L-ai văzut ce poate şi că-i tare de vină. Chiar măria-ta i-ai 
spus că te-a ajutat la întărituri ca nimeni altul. 

Aci se auzi şi glasul lui Nicolae-Alexandru vodă, fiul lui 
Basarab: 

— Măria-ta şi preaiubitul meu părinte, cer iertare şi 
îngăduinţă că mă rog şi eu pentru vărul Vlad. Aceasta ar fi cea 
dintii a sa luptă. Va fi o luptă mare. De ce să nu-şi lege şi el 
numele de ea? 

Atunci se aşternu o linişte neaşteptată. Nu se mai auzeau 
decit freamătul frunzelor, cîntecul pătrunzător al păsărilor de 
noapte ale codrului şi răsuflarea şuierată a oştenilor. Bine ştia 
toată suflarea românească despre vodă Basarab că mai mult ca 
orice pe lume ţinea la acest fiu al său, Nicolae-Alexandru, care-i 
semăna întrutotul, şi mai vîrtos la vitejie. Şi cum vodă mai 
stătea în cumpănă parcă, Nicolae-Alexandru rosti mai departe: 

— Vom veghea asupra lui şi-l vom ocroti ca pe un frate. 
lată, printre noi se află şi bunul său frate de lapte Răduţu şi 
vestitul pentru marea sa putere, cum alta nu se mai ştie, neică 
Miroslav, zis şi Măciucă, preacredinciosul slujitor şi prieten al 
Mărăcinilor. Şi apoi, dacă noi, toţi feciorii măriei-tale, luăm parte 
la luptă, el de ce n-ar lua? 

— Vezi că mi se pare prea crud pentru această grea 
încercare, Alexandre! 

— Cu doi-trei ani mai mic decit noi, măria-ta! Nu vezi că i-a 
mijit şi mustaţa? 

Aci vodă, neputîndu-şi stăpîni rîsul, spuse: 


— Dar oare cu mustaţa se va bate el, Alexandre? Dacă-l 
luaţi sub ocrotirea voastră precum ai spus, fie! încuviinţă 
domnul. 

Şi atunci, pentru întîia dată, boierii ţării şi oştenii văzură ce 
nu mai văzuseră nicicînd pînă atunci: amîndouă miinile lui vodă 
sărutate în aceeaşi clipită de către cei doi tineri căzuţi în 
genunchi în faţa măriei-sale. Cu sufletul înfiorat de o dulce 
bucurie, Basarab vodă îşi cuprinse oştenii într-o privire de pă- 
rintească dragoste şi le grăi molcom: 

— lubiţii mei oşteni, fiţi gata! Duşmanul se va arăta în 
curînd. El ne-a cătat pe noi şi ne-a încălcat moşia cu mare 
zgomot şi sodom de oaste. Să-i dăm dară răspunsul ce i se 
cuvine la o asemenea faptă mirşavă! Noi bine ştim cu toţii, 
dragii mei, că strămoşii noştri n-au cătat pricini de ceartă 
nimănuia niciodată. Şi nici n-au încălcat ţara nimănui. Intot- 
deauna ei şi-au apărat această ţărişoară, întru atita rivnită, cu 
aleasă vitejie, dîndu-şi viaţa pentru ea. Să arătăm încă o dată 
tuturor, feţii mei, că Ţara Românească nu poate fi supusă şi 
umilită atita vreme cît pămîntul ei blagoslovit va naşte fii care s- 
o apere! Vă doresc izbîndă, copiii mei! 

Un „urrraaaa” izbucni din mii de piepturi cu atita putere, de 
clocotiră văile, arătînd că vorbele domnului au găsit adînc 


răsunet în inimile lor viteze. 
* 


Pe culmea semeaţă a stîncilor ce străjuiau strîmtoarea de la 
Posada ca pe nişte metereze, oştenii lui Basarab, plini de 
nerăbdare şi înfriguraţi, abia de mai aveau putere să aştepte 
oastea vrăjmaşă ce se mişca cu încetineală de melc. Şi iată că 
dinaintea oştirii lui Carol Robert se înălţară deodată munţii, prin 
care era tăiată strimtoarea pe unde trebuiau să treacă. 

— Cum, pe aici? se miră regele, nevenindu-i să creadă. 

— Pesemne că alt loc mai bun de trecere nu e pe aproape 
maiestate, răspunse Danciu. Văd că cei doi flăcăi au şi apucat-o 
voinceşte printre pereţii stincilor. Să ne grăbim, luminate 
stăpine, să nu ne apuce întunericul pe cale, că ne va fi mai 
greu? 

— Să mergem dară, că n-avem încotro! încuviinţă regele. 

Îndată mulţimea de ostaşi porni înghesuită, inaintînd cu 
greu, dar cu bucuria că va ajunge, în sfîrşit, la limanul dorit. Și, 
în scurtă vreme, întreaga strimtoare fu cuprinsă de oşteni. Cînd 


se uitau în sus zăreau cerul ca pe o funie lungă şi albastră, 
întocmai unui rîu în nemişcare. Dar cînd oastea ajunse la locul 
unde se sfirşea strimtoarea, cei doi flăcăi de călăuză parcă 
intrară în pămînt. Îngroziţi, oştenii unguri văzură ridicată 
înaintea lor o puternică întăritură de stînci şi trunchiuri de 
copaci, peste care cu greu s-ar fi putut căţăra o capră sălbatică, 
necum un om; iar în dreapta şi-n stînga erau striînşi de pereţii 
munţilor drepţi sau încovoiaţi ca burta unei uriaşe corăbii, cu 
neputinţă de a te urca pe ei. 

Cînd cei din urmă vrăjmaşi pătrunseră în strîmtoare, 
deodată se iviră, ca din pămînt, românii care făcură zid de 
oameni, de nu mai putea unul măcar să dea înapoi. O spaimă 
cumplită străbătu în aceeaşi clipă întreaga oştire. Căutînd o 
scăpare neaşteptată, oamenii îşi ridicară privirile spre cer, dar 
nu zăriră altceva decit crestele prăpastiei, înţesate de români în 
cămăşi de in sau în sarici miţoase, cu arcurile întinse, gata să le 
sloboadă. De sus, oamenii din fundul genunii se vedeau ca nişte 
copii. Arcaşii stăteau încordaţi ei înşişi, nu numai arcurile lor, 
fiecare avindu-şi ţinta lui şi aşteptînd porunca domnului cu abia 
stăpiînită răbdare. Şi deodată se auzi un glas gros şi puternic, 
asemenea unui clopot: 

— Acumaaa... săgetaţi! 


Din sute de arcuri ţişniră sute de săgeți, ce se repeziră în 
vale ca nişte lungi rîindunici fermecate. Şi, în clipa următoare, se 
auziră vaietele prelungi ale celor răniţi. Ca la o poruncă 
neauzită, arcaşii se traseră îndată un pas înapoi, potrivindu-şi 
alte săgeți; iar locul lor îl luară cu o iuţeală nemaipomenită 
oşteni care se aplecară de şale aşteptînd. Din nou glasul cel 
gros se auzi din spatele lor: 

— Acumaaa... prăvăliţi! 

Şi-atunci de pe crestele ascuţite ale Posadei se prăbuşiră la 
vale, asupra celor prinşi între pereţii stîncilor, bolovani de piatră 
spartă şi trunchiuri de copaci, oare veniră cu un vuiet îngrozitor 
nemaiauzit pînă atunci de urechea omenească şi care te înfiora 
pînă în măduva oaselor. Cei ce lucrau la stînci şi copaci se 
traseră ei de astă dată înapoi, lăsînd din nou locul arcaşilor, care 
abătură cu aceeaşi sete o nouă ploaie de săgeți asupra 
vrăjmaşilor. Era în dimineaţa zilei de 9 noiembrie a anului de 
pomină 1330. Oştenii unguri cădeau ca seceraţi în dreapta şi în 


stînga, morţi sau răniţi de moarte. Valea vuia de vaietele ce se 
înălţau către peticul de cer albastru, ce abia se mai zărea, 
sfirtecat de mulţimea săgeţilor, care nu conteneau decit ca să 
facă loc sfărimăturilor de stîncă şi truchiurilor de copaci. Regele 
Carol Robert îşi pierduse cu desăvirşire stăpînirea de sine. 
Descălecînd, abia avu vreme să intre într-o văgăună a muntelui 
cu cîţiva nobili din suita sa. 

— Ce facem, maiestate? întrebă magistrul Martin. Românii 
ne prăpădesc! 

— Am fost luaţi pe nepregătite. Cine se aştepta la această 
groaznică întimpinare? Abia acum îmi dau seama că cei doi 
păstori au fost iscoadele lui Basarab..., şi că am fost atraşi atit 
de uşor în această capcană, de unde nu ştiu cum vom putea 
ieşi. 

— Dar pînă atunci, mărite rege? 

— Să înceapă lupta şi ai noştri! Să se ascundă cum pot, pe 
unde pot şi să tragă în sus cu arcurile orbeşte, care cum va 
putea. Şi apoi om vedea ce-o mai fi! 

Dar, fără să le fi spus regele lor, ungurii se reculeseră, îşi 
căutară locuri de adăpost şi, îndreptîndu-şi arcurile spre 
marginile  prăpastici, dădură drumul la stoluri de săgeți. 
Neaşteptindu-se la vreun răspuns din partea vrăjmaşilor, căzură 
şi din partea românilor mulţi dintre aceia ce tocmai prăvăleau 
copaci şi stînci. Atunci bănişorul Vlad Mărăcine, ce se avintase în 
luptă cu o nemaipomenită îndrăzneală pentru vîrsta lui, strigă: 

— Toţi la pămînt! Nu mai trageţi decît din dosul stîncilor! Să 
nu se mai arate nimeni pe creste! 

Oamenii îl ascultară şi săgețile abătute din nou de către 
unguri asupra crestelor se loviră de piatră sau se înfipseră în 
copacii ce străjuiau înălțimile. Lupta nu conteni pînă în amurg. 
Inserarea aduse puţină linişte în cele două tabere. Cei de jos îşi 
stringeau morţii şi răniții, care-şi înăbuşeau gemetele de durere, 
temîndu-se să nu atragă asupra lor noi primejdii. La mîncare 
nimeni nu se mai gindea în această nenorocită împrejurare; dar 
setea începuse să-i chinuie mai cu seamă pe cei răniţi. Norocul 
le surise acestora, căci în spatele unei stînci, unde s-ar fi 
aşteptat mai puţin, prinseră susurul unui izvoraş şi strinseră apă 
în coifuri. Băură şi îşi spălară rănile, potolindu-şi durerile pentru 
cîteva clipe. A doua şi a treia zi lupta se desfăşură la fel ca şi în 
cea dintii zi: săgețile plouau şi dintr-o parte şi dintr-alta, morţii şi 


răniții se înmulţeau şi nimeni nu ştia cum avea să se sfirşească 
bătălia. 
A 

În noaptea de 11 noiembrie, în cortul său aşezat într-un 
luminiş, la adăpostul unor brazi falnici, Basarab îşi chemase la 
sfat boierii de credinţă. Printre aceştia erau cei trei care 
fuseseră trimişi în solie la regele Carol Robert. Mai ţinuse măria- 
sa ca la această adunare de taină să fie faţă, în afară de feciorii 
săi, şi bănişorul Vlad Mărăcine, care-i plăcuse foarte voievodului 
pentru îndrăzneala şi agerimea lui. Fără să-şi piardă vremea, 
învăluindu-şi gîndurile în vorbe alese, Basarab vodă grăi: 

— Bănuiesc, boieri dumneavoastră, că la sfîrşitul acestei 
cea de-a treia zi de aprigă luptă, vă întrebaţi, pe bună dreptate: 
„Ce mai aşteptăm de nu ne aruncăm asupra lor, ca să sfirşim 
odată bătălia?” 

— Cam aşa, măria-ta?! mormăiră boierii în bărbi. 

— lată care e gindul meu! Au să ne cadă în mînă Carol 
Robert, au să înalțe steag alb de pace. Aceasta aştept eu! 

— Dar dacă n-o fi nici una, nici cealaltă, măria-ta, atunci ce 
facem? îndrăzni banul Radu Mărăcine. 

— Înţeleaptă întrebare ai pus, bane! grăi vodă zimbind. Să 
nu crezi domnia-ta că nu m-am gindit şi la asta! Voiesc a şti 
degrabă ce gînduri îi frămîntă pe cotropitorii noştri, ca apoi să 
ştiu ce să facem noi. Pentru aceasta însă mi-ar trebui un om de 
nădejde care să pătrundă în tabăra lor. Il voi găsi oare? 

Şi-atunei, ca împins de un arc nevăzut, ţişni în sus bănişorul 
Vlad Mărăcine, care strigă: 

— Pesemne că ai uitat de mine, măria-ta! 

— Nu te-aş fi vrut pentru această treabă tocmai pe tine... 
singur! 

— Păi nu va fi singur, doamne! sări bătrinul Mărăcine. De 
lîngă el nu lipsesc niciodată cei doi tovarăşi ai lui: Răduţu, frate- 
său de lapte, şi uriaşul Măciucă. 

— Voinicul acela ce prăvălea stînci şi copaci ca nimeni 
altui? Ei bine, atunci încuviinţă vodă, să nu pierdem vremea 
dară. Să vină şi cei doi, să stăm de vorbă asupra celor ce le au 
de făcut în această noapte chiar! 


În tabăra vrăjmaşă, dacă se mai putea numi tabără acea 
mulţime de ostaşi ce păreau trestii bătute de vintul deznădejdei 


şi al morţii, domnea cea mai mare groază şi zăpăceală ce se 
putea închipui. Nimeni nu putea să scape din această capcană 
groaznică în care căzuseră. Dacă vreunul încerca să se aburce 
pe peretele stîncii, zgîriind cu unghiile şi cu pintenii, cădea 
înapoi numai după doi paşi, sleit de vlagă. Era cumplită 
învălmăşeala de cai şi de oameni, căzuţi laolaltă pe fundul 
drumului stîncos. Şi în aceeaşi seară chiar, ajungînd la capătul 
puterii sale de stăpinire, regele, uitîndu-şi că trebuie să fie pildă 
şi îndemn pînă în ultima lui clipită, oricît de grea s-ar dovedi 
aceasta, începu să urle de spaimă şi de furie ca un ieşit din 
minţi: 

— Scoateţi-mă din iadul acesta, căci altfel îmi fac seama în 
faţa voastră! Boier Danciule, eşti în ţara domniei-tale, nu cunoşti 
pe aici vreo văgăună de şarpe, vreo vizuină de vulpe, vreo 
crăpătură în stîncă, pe unde să ne strecurăm? 

Danciu îşi plecă fruntea cu neputinţă, îngăimînd doar atit şi 
ridicînd din umeri: 

— Maiestate! 

— Unde mi-s prepoziţii! mei? Unde-s Mihail şi Nicolae? 

— Au pierit, maiestate, de ieri seară! 

— Şi de ce nu mi-aţi spus? Unde e bătrînul magistru Andrei, 
purtătorul sigiliului meu? 

— Mărite stăpine, nu se mai ştie nimic de el. A pierit 
pesemne şi dînsul. 

— Cu sigiliul regal? 

— Da, maiestate! 

— Aaaă, gemu regele, scrişnindu-şi dinţii, de credeai că-i 
scuipă apoi afară din gură. Aaah, ce mi-a fost dat să văd şi să 
aud, Dumnezeule! Şi strîngîndu-şi tîmplele în palme, îşi clătină 
capul în dreapta şi în stînga, voind parcă să-şi alunge durerea 
ce-l cuprinsese şi gindurile negre ce puseseră stăpinire pe el. 
Cine m-a pus să vin în această ţară, cine? Şi de ce? Ca să-mi 
pierd viaţa? 

Apoi, sărind în sus şi îndreptîndu-si trupul, de parcă s-ar fi 
sculat atunci din somn, grăi şuierat: 

— Să vină aci, îndată, toţi nobilii care mi-au mai rămas! 
Trebuie să luăm o hotărîre, oricare ar fi aceea, căci în această 
stare nu mai putem trăi! 


: Rang superior în administraţia bisericească. 


Noaptea de luni, 11 noiembrie, 1330, venise peste munţi 
senină, dar rece. O linişte ce te înfiora prin netulburata ei 
măreție căzuse peste locuri, grea. Jumătatea de lună ce stăruia 
pe întinderile albastre ale cerului revărsa lumină din belşug, ca 
să vezi nu numai lîngă tine, dar şi în depărtări, dacă aveai ochi 
ageri. Şi iată că straja din tabăra românească văzu cu adîncă 
mirare cum din cortul lui Basarab vodă ies trei oşteni unguri, 
luînd-o pe o potecă tăinuită ce-i scotea de vale la poalele 
prăpastie!. Dar abia apucă să se mire, că o labă păroasă ca de 
urs îi astupă gura şi auzi vorbă românească: 

— Porunca lui vodă, neică! Acu' ne cunoşti? 

— Mergeţi sănătoşi, vere! Şi să veniţi la fel, le grăi straja, 
trăgind aer cu nesaţ în piept. 

Pe cărăruia ce ducea la vale cei trei unguri coborau pe 
sărite mai mult, ajutaţi de lumina binevoitoare a lunii, 
nerăbdători să ajungă cît mai repede jos. La jumătatea 
drumului, cel care părea a fi mai mare peste ceilalţi doi, şopti: 

— Să ne oprim puţin aci! Poate găsim un loc mai ferit, pe 
unde să pătrundem în tabăra vrăjmaşă. 

— Numai să n-alunecăm şi să ne dăm de gol! 

— De ce mai avem atunci frînghii cu noi? 

— Apoi pentru domniile voastre or fi bune la ceva, grăi 
uriaşul ce-i însoțea, dar pe mine cine naiba mă poate ţine? 

— Doar n-o să scoţi un brad din rădăcini? Fiţi gata! Şi cu 
multă băgare de seamă la colţurile de stîncă pe care punem 
piciorul. S-ar putea să ne întoarcem tot pe aici. Dar, pînă atunci, 
luna a apus. 

Şi cei trei, legînd funii groase de copaci şi stînci, coboriră cu 
mare grijă coasta prăpăstioasă ce-i ducea în mijlocul taberei 
ungureşti. Aci domnea o linişte de moarte. Oşteanul de strajă 
din partea aceea, frînt de oboseală, adormise de-a-n-picioarelea, 
rezemat de un copac şi sprijinit în sulițe. Deodată asupra lui se 
abătu un pumn zdravăn ca o măciucă şi se lăsă jos cu un suspin 
adînc. 

— Acum e acum! grăi căpetenia cetei. Tu, frate Măciucă, 
rămii pe aci pentru orice împrejurare. Dacă s-o ivi vrea 
primejdie, să aibă cine să ne apere. Măcar că bine ar fi să ne 
întoarcem tot cum am venit, fără zarvă. Că nu pentru bătălie am 
venit noi, ci pentru altceva. 


— Am înţeles, stăpîne! Unde m-ai lăsat, acolo ai să mă 
găseşti. Mergeţi cu bine! 

Şi Vlad Mărăcine o apucă tiptil în sus, cu Răduţu după el. 
Drumul prin mijloc era liber, căci oştenii se trăseseră la adăpost 
spre pereţii prăpastiei şi dormeau istoviţi sau gemeau chinuiţi 
de răni, fără să le mai pese de ce se întîmpla în jurul lor. 
Departe, în adîncitura unei stînci din spatele unei perdele, se 
zărea lumină. „Acolo e ce e” îşi zise Vlad. Apoi îi grăi în 
ungureşte lui Răduţu: 

— Într-acolo, frate-meu! 

Şi uşor, de parcă ar fi avut aripi la picioare, în cîteva clipite 
ajunseră în faţa perdelii. De aci se plimba încoace şi-ncolo 
oşteanul de strajă. Mai uşori ca nişte pisici se traseră într-o 
parte şi ascuţindu-şi urechile ascultară. Vlad îşi ţinea răsuflarea 
şi abia se stăpini să nu ţipe, auzind glasul lui Dezideriu, fiul lui 
Dionisie, cel care rămăsese ban la Severin, grăind către regele 
Carol Robert: 

— Da, maiestate, aşa e precum vă spui. Toţi au băgat de 
seamă că românii cată cu orice preţ să-l prindă pe maimarele 
oştirii maghiare, pe maiestatea voastră. Cercetează într-una şi 
pretutindeni locul unde v-ar putea găsi, fie şi numai ca să vă 
rănească! 

— Ştiu, Dezideriule, răspunse regele, dar ce pot face în 
această îngrozitoare capcană, în care mă aflu de trei zile, fără 
să mă pot apăra măcar, aşa cum îmi cere rangul şi vitejia mea? 
oftă el. Imi poate da oare cineva vreun sfat de cum aş putea ieşi 
din acest mare şi cel mai greu impas al vieţii mele? 

Atunci se auzi vorbind magistrul Martin cu multă hotărire: 

— Să fugiţi, maiestate! 

— Cum? strigă regele, prefăcîndu-se jignit. Un Angevin să 
fugă din faţa primejdiei?!! 

Magistratul Martin adăugă: 

— Da, maiestate, altă scăpare nu văd! 

lar Danciu, zimbind oarecum cu înţeles ascuns, zise cam în 
doi peri: 

— Da, maiestate, fuga e ruşinoasă, dar e sănătoasă! În 
împrejurarea nenorocită prin care trecem sfatul acesta este cel 
mai bun cu putinţă. Toţi cei care au rămas în viaţă aci, mai 
devreme sau mai tîrziu, va trebui să fugim într-un fel sau altul. 
Altminteri pierim de-a surda, ca nişte şoareci prinşi în capcană. 


Regele mai stete o clipă pe ginduri şi apoi spuse: 

— Aşadar, nobilii mei şi sfetnicii mai îndeaproape, atit 
maghiari, cît şi români, îmi dau aceeaşi povaţă: să fug! Nu m- 
aşteptam la aceasta, să vă spun drept! 

— He, he, maiestate, grăi iarăşi Danciu cu acelaşi zimbet, 
măcar să găsim locul pe unde, că de fugit fugim noi! 

— Oare să fie atit de greu să găsim vreun loc pe unde să ne 
strecurăm? întrebă acum cu oarecare grijă regele. 

— Maiestate, zise Dezideriu, iată ce m-am gindit eu că ar fi 
bine să facem ca să înlesnim cît mai mult fuga maiestăţii 
voastre. Ştiu toţi că mîndria mea cea mai mare dintotdeauna a 
fost... 

Dar Vlad Mărăcine nu mai apucă să audă sfîrşitul vorbelor 
lui Dezideriu, că două veveriţe, ce se alungau una pe alta, 
trecînd prin faţa lui Răduţu, îl făcură pe acesta să strige: 

— Ptiu, fir-aţi... 

Îndată se făcu mare larmă. Pînza ce acoperea văgăuna fu 
dată repede la o parte şi cei ce se sfătuiau abia apucară să vadă 
doi oşteni unguri, fugind cit îi ţineau picioarele şi apoi mistuindu- 
se în noapte. 

— După ei! ţipă ascuţit regele Carol Robert. Să nu ne 
scape! Ce au căutat aci? Unde-i straja? 

Cercetînd cu felinarele în dreapta şi-n stînga, îl găsiră pe 
ostaşul de strajă legat fedeleş şi fără suflare. 

— A, ticăloşii! strigă înfuriat Carol Robert. Trădătorii! După 
ei...! O pungă cu aur aceluia care mi-i va aduce aci! 

Se făcu larmă în întreaga tabără, oştenii se treziră 
somnoroşi, căscînd şi înjurind de mama focului, obosiţi de 
moarte şi fără să se sinchisească prea mult de îndemnul şi 
făgăduiala maiestăţii sale. 

Doar cîţiva, încă ameţiţi de somn, se ridicară cu greu şi 
porniră după cei doi fugari. În cîteva clipe însă, ceata 
urmăritorilor se mări şi cei trei oşteni români, înveşmîntaţi în 
straie ungureşti, se văzură căutaţi cu înverşunare de peste 
douăzeci de oameni, gata să-i ciopirţească. 

Sărind din piatră-n piatră, uşori ca nişte căpriori de munte, 
cu o iuţeală pe care nu şi-o cunoscuseră pînă atunci, Vlad şi 
Răduţu se-ndreptau gifiind spre locul unde-l lăsaseră pe 
Măciucă. 


Dar acesta, nicăieri. Şi tocmai cînd pierduseră şi nădejdea 
să-l mai găsească şi se hotăriseră să-nceapă a se aburca pe 
stînci la întîmplare, auziră un şuierat de mierloi, ce parcă se 
rătăcise în noapte: 

— Ţiurloi, ţiurloi! şi deodată, de după un paltin bătrîn se ivi 
uriaşul. 

— Măciucă! strigă bucuros cu sufletul la gură Vlad. Sîntem 
urmăriţi... Vin ungurii valvîrtej după noi. Aţin-te... şi vezi ce faci, 
că-n tine ne e nădejdea. Altminteri, moartea ni s-a tras din 
pozna asta, să ştii! 

— lute! strigă Măciucă, iute, după stiîncă... tupilaţi, cu 
spada-n mînă... odihniţi-vă cîteva clipite... şi fiţi gata la semnul 
meu! 

Vlad şi Răduţu săriră-n spatele stîncii şi nimeriră pe un 
covor de muşchi moale şi mătăsos. 

— Aici am să mă-ntorc pe linişte să-i trag un pui de somn, 
să se ducă vestea! glumi Vlad Mărăcine. 

— Auzi-i c-au sosit! strigă Măciucă şi, înainte de a-i zări la 
lumina lunii ce scălda valea într-o baie de aur, începu să-şi 
rotească ghioaga pe deasupra capului. 

Cei douăzeci de oşteni vrăjmaşi se opriră în faţa desişului în 
care se pierduseră cei urmăriţi, cînd, ridicîndu-şi ochii, zăriră 
deasupra lor, pe creasta stîncii, la o înălţime de cinci picioare, o 
arătare mătăhăloasă, parcă desprinsă din basme, ce le-ngheţă 
sîngele-n vine cu strigătul său, asemenea unui tunet năprasnic: 

— Ce vreţi, mă? 

Şi dîndu-se trei paşi înapoi se repezi de pe-nălţime sărind în 
mijlocul lor şi prăbuşindu-i la pămînt ca pe nişte ciuperci. 

Un nou strigăt de miînie ieşi din pieptul acestui Sfarmă- 
Piatră: „Vă mănînc de vii” şi o bătălie cruntă începu cu cei care 
mai rămăseseră în picioare. 

Dar socotindu-l vreun duh rău al pădurii, cei mai mulţi o 
rupseră de fugă înapoi, urlînd îngroziţi. 

Atita a fost tot. Cînd Măciucă se-ndreptă de şale, auzi 
deasupra capului nişte risete ce nu se mai puteau potoli. 

— Halal să-ţi fie, neică Măciucă! desluşi el glasul lui Vlad. 

— Bine că fuseră ăştia, stăpîne! începu să ridă şi Măciucă. 
Îmi mai dezmorţii niţel oasele, că înţepenisem de tot pe stîncă, 


aşteptindu-vă! 

— Ce face vodă Basarab? întrebă în şoaptă Vlad Mărăcine 
pe ostaşul ce stătea de strajă în faţa cortului domnesc. 

— Ce să facă, boierule, se odihneşte! Dar mi-a spus că poţi 
intra la măria-sa la orice ceas din noapte vei veni. 

— Atunci, am intrat! 

Vlad dete uşor la o parte perdeaua de la intrare şi pătrunse 
încet, cu sfială, cu gîndul că de l-o găsi dormind pe vodă să 
plece fără a-l mai trezi din somn în miez de noapte. 

Dar Basarab vodă nu dormea. Nici măcar nu se odihnea pe 
pat, ci stătea cu capul prins în miini pe o laviţă de tisă, lucrată 
numai în înflorituri. 

— Asta ştiu că nu mă îmbie la somn că-i tare, nu glumă! 
rise domnul. Spune, Vlade, te ascult! 

— Măria-ta, i-am găsit pe toţi taman asupra unui sfat. Carol 
Robert vrea să fugă miine pe unde o putea, numai să fugă! 

— M-aşteptam la asta, răspunse Basarab. 

— Dezideriu tocmai voia să-i spună ceva, precit am 
priceput eu, de mare însemnătate, cînd două veveriţe, 
alungîndu-se prin copaci, au rupt nişte crengi chiar în faţa 
văgăunii unde se adăpostea regele. Au ieşit cu toţii şi am fost 
nevoiţi să fugim ! 

— E destul ce ai aflat! Du-te şi dă poruncă straşnică în 
numele meu chiar în această noapte să se întărească străjile la 
prăpastie şi toţi să fie cu ochii în patru. N-ar fi rău, Vlade, să pot 
sta de vorbă cu maiestatea Carol Robert între patru ochi şi să-l 
poftesc în biîrlogul meu, spre a mă scoate o dată de barbă, că nu 
mai am răbdare! 

Vlad rise, sărută mîna domnului ţării şi grăi: 

— Am înţeles, măria-ta, şi VOL fang totul precum ai poruncit! 


Cea de a patra zi de luptă se sfirşi o dată cu începutul serii. 
Acum însă, parcă printr-o înţelegere tăcuta, oştenii din 
amîndouă taberele luptau cu mai puţină străşnicie. Erau toţi 
obosiţi peste măsură. Dar o dată cu venirea amurgului, înainte 
de a cădea seara de-a binelea, în tabăra română începu o mare 
forfotă. Vlad Mărăcine, cu Răduţu şi Măciucă nu mai aveau 
astimpăr şi umblau de colo-colo ca nişte zănateci pe crestele 
prăpăstioase, scrutîind întunericul ce începuse să cuprindă 
trecătoarea, 


— Ce i-ai spus lui vodă, Vlade? îl întrebă a nu ştiu cîta oară 
Răduţu. 

— Of, te ţii de mine ca scaiul de oaie! Doar n-ei fi vrut să-i 
spun că frate-miu de lapte s-a speriat de două sărmane 
veveriţe, ai? De-ar fi fost un jder măcar, mai du-te vino, dar aşa, 
măi Răduţule, prea te-ai făcut de ris. Ştiu eu ce i-am spus. Tu fii 
cu ochii la treabă... şi nu te mai speria de umbre! 

Nici nu ştiură cînd ajunseră în faţa domnului, care ca şi ei 
privea în prăpastie, dindărătul unei stînci înalte. Deodată, Vlad 
Mărăcine tresări şi strigă mai tare decit ar fi vrut: 

— Măria-ta, mă înşală văzul cumva? Acela care încearcă să 
se pituleze pe după stinci, cătînd ieşire la liman şi priveşte cu 
fereală în toate părţile, nu-i chiar vrăşmaşul nostru de moarte, 
regele Carol Robert? 

Vodă Basarab îşi aruncă privirea-i vulturească într-acolo şi 
grăi molcom: 

— AŞ jura, Vlade, că- i chiar el, dacă nu mi s-ar părea mai 
tînăr şi mai tras la trup. 

— Măria-ta, rise Vlad. A întinerit şi s-a tras la trup de foame. 
Puțin e să nu măniînce ca lumea patru zile încheiate? Da’ nu-mi 
scapă, orice-ar fi! 

Basarab vodă îi puse mîna pe umăr şi-i grăi cu blîndeţe: 

— Să nu uiţi o clipă, Vlade, că este ceea ce este! Şi să-l 
aduci nevătămat şi cu multă bunăcwviinţă dinaintea domniei- 
mele, aşa după cum ne-a fost vorba azi-noapte în cort! 

Vlad Mărăcine îi trase pe Răduţu şi pe uriaşul Măciucă spre 
adîncitura unde-l zărise pe regele Carol Robert, care încerca să 
se caţere spre o ieşire. Dar cînd acesta se aştepta mai puţin şi 
credea că, în sfîrşit, a ajuns la limanul dorit, se trezi ca din senin 
în spate cu doi flăcăi vînjoşi ce-l cuprinseseră în braţe ca-n nişte 
menghine. 

— Adastă o clipă, maiestate, nu te grăbi aşa! Să stai puţin 
de vorba cu baciul nostru, că de cînd te aşteaptă să-l scoţi de 
barbă din birlogul lui! îi grăi batjocoritor Vlad Mărăcine. Hai, 
opinteşte-te puţin! Sus, maiestate, sus! Dar, cînd îl întoarseră pe 
rege cu faţa către ei, strigară cuprinşi de uimire: 

— Dar ăsta nu-i Carol Robert, ăsta e Dezideriu, fiul lui 
Dionisie, cel ce aşteaptă colaci calzi la bănia de la Severin! 

Dezideriu tăcu, privind împrejur şi gîndindu-se cum să facă 
pentru a pierde cît mai multă vreme, spre a-i da pas regelui să 


fugă. Vlad Mărăcine adăugă, abia slăpînindu-şi mînia groaznică 
ce începuse să-l cuprindă: 

— De cînd ai ajuns rege al Ungariei, Dezideriule, măria-ta? 
Că pînă mai ieri mîncai împreună cu tat-io, vînzătorul, pîinea 
albă şi dulce a acestei ţări blagoslovite! 

Dezideriu continuă să tacă. Atunci Măciucă strigă: 

— Bănişorule Vlad, el o fi şoarece acum, dar domnia-ta nu 
eşti pisică. Nu-i vreme să ne jucăm cu el. E limpede că s-a 
îmbrăcat în straiele regelui, ca să ne înşele, spre a-i înlesni fuga 
acestuia, îmbrăcat şi el cine ştie cum. Deci cată a isprăvi 
degrabă cu acest vînzător de neam şi a porni de istov după 
regele cel adevărat, care nu putea ajunge prea departe! 

— Bine-ai grăit, neică Măciucă! şi Vlad, cuprinzindu-şi spada 
cu amîndouă miinile, se ridică cumplit la vedere, în toată 
înălţimea sa, lăsînd-o asupra lui Dezideriu, care pică, fără a avea 
timp să-şi dea seama de ce se petrece cu el. 

— Aşa să piară toţi vînzătorii de ţară! grăi Vlad Mărăcine cu 
scîrbă. Şi acum... după regele cel adevărat! Aduceţi cai şi să 
coborîim coasta în grabă. E noapte acum şi are să ne fie mai 
greu să-i dibuim. Ochii-n patru şi urechile ciulite iepureşte. Ei n- 
au putut pleca decit călare. Să facem linişte de mormiînt, ca să 
prindem orice zvon. 

Cît ai bate din palme, pe poteci numai de ei ştiute, cei trei 
oşteni, buni tovarăşi de luptă, se aflară într-o poieniţă, de unde 
se făceau trei drumuri: două la vale şi unul spre munte. 

— La vale n-au luat-o, că nu erau nebuni să coboare în 
inima ţării noastre: au luat-o spre Ardeal...! Hai pe-aci, la un 
noroc. În cele din urmă tot om da de ei, că altminteri nu se 
poate! spuse Vlad Mărăcine. 

— Greu şi primejdios, pe întunericul ăsta! răspunse 
Măciucă. Nici ei nu pot face mare lucru pe o beznă ca asta! Luna 
a apus şi nu se vede la doi paşi! 

— Nu mai e mult şi se crapă de ziuă, adăugă Răduţu. 

— Măciucă are dreptate, grăi din nou Vlad. Cred că regele 
şi ai lui s-au aciuat pe undeva, aşteptind, ca şi noi, revărsatul 
zorilor. Dar cum or porni, nu se poate să nu-i dibuim! 

Deodată cucurigul prelung şi îndepărtat, dar puternic, al 
unui cocoş spintecă liniştea ce stăpînea firea. 


— Dar ăsta-i cocoş de casă, fraţilor, rise Vlad, căci cei 
sălbateci au altfel de cîntec! Ce-o fi cătînd prin aceste coclauri 
neumblate? 

— A fugit şi el sărmanul de urgia cotropitorilor şi s-a rătăcit 
zise Măciucă. 

— Semn că dimineaţa-i pe aproape...! lată că soarele a 
început să străpungă cerul cu sulițe de foc...! Să ne pregătim! 

Nici n-apucară să meargă mai mult de vreo două sute de 
paşi, că Măciucă, strunindu-şi brusc calul, îi opri şi pe ai 
celorlalţi. 

— Staţi şi ascultați! După tropotul copitelor trebuie să fie de 
trei ori mai mulţi decit noi! 

Vlad Mărăcine şi Răduţu îşi încordară auzul şi îşi puseră 
mîna dreaptă pilnie la ureche. 

— Sînt mai mulţi, într-adevăr! 

— Aşa-i? făcu Măciucă bucuros. Slavă Domnului, că am cu 
cine-mi încerca puterile pe lumină şi la drum deschis! 

— Nu pot fi alţii decît ei: regele Carol Robert cu ai lui! 
cugeta cu glas tare Vlad. Dar vorba e: cum să facem? Să dăm 
pinteni cailor, să-i ajungem şi să-ncepem lupta, sau să le ieşim 
înainte pe altă cale? 

— Eu zic că e mai bine să ne luăm după ei, acum, spuse 
Măciucă. Dacă mergem ocoliş, ne obosim şi noi şi caii; şi apoi 
pierdem şi vremea. Aşa îi urmărim uşor pînă încep să urce, la o 
cotitură sărim asupră-le... şi apoi ce mai încoace-ncolo, văzînd şi 
făcînd! 

După două şerpuituri, drumul începu să urce. Şi înainte de 
a porni pe cărarea ce se afla în faţa lor, regele şi oştenii unguri 
stăteau în cumpănă de gind: s-o ia pe aci sau să se-napoieze, 
căutînd altă cale, mai jos. 

Dar n-avură prea multă vreme de gîndire, că trei călăreţi 
români se năpustiră cu strigăte înfiorătoare de luptă asupra lor. 

Însoţitorii lui Carol Robert erau în număr de doisprezece. Şi 
aceştia, îndată ce văzură primejdia ce se-ndreaptă asupra 
regelui, îl traseră pe acesta la mijloc, iar ei se strînseră în juru-i 
ca un adevărat zid de apărare. 

— Dar vreau să lupt şi eu! protestă regele. 

— De ce să-ţi primejduieşti viaţa zadarnic, maiestate? îi 
răspunse Danciul. De-ar fi mai mulţi, aş zice, dar sînt numai trei! 


— Văd un bărbat şi doi copii lîngă el! 

— Aşa se pane din depărtare, sire, dar sînt doi bărbaţi şi un 
uriaş, îl lămuriv magistrul Martin. Acesta-i vestitul Măciucă, cel 
mai tare oştean al lui Basarab vodă! 

— Şi ceilalţi? 

— Cine-i poate şti? Ajutoarele lui pesemne! 

Lupta cu fugarii începu foarte ciudat. Cei doisprezece oşteni 
din garda regelui erau strînşi roată în jurul acestuia, cu spadele 
trase, şi aşteptau. 

Oştenii români începură să le dea tircoale, căutînd parcă un 
loc mai potrivit, pe unde să-i atace! lar regele Carol Robert 
stătea la mijloc şi se-ntorcea cu ochii aţintiţi ca fermecat la 
uriaşul care-l privea cu adîncă mirare. 

Măciucă era cu miinile goale. 

Deodată, acesta se năpusti asupra cetei ungureşti, puse 
mîna pe un oştean care-i veni în faţă. Pentru o clipă roata de 
luptători se rupse, dar se strînse din nou şi mai dirză. Măciucă 
se trase înapoi şi cînd se repezi a doua oară, o dată cu el veniră 
şi cei doi tovarăşi ai săi, dar se loviră de apărătorii regelui ca de 
un zid de piatră, de neclintit. Uriaşul izbuti să-l mai răpească şi 
să-l mai azvirle pe unul, cu gînd să ajungă la Carol Robert. 

Vlad şi Răduţu începură lupta de harţă, cu aceleaşi ginduri. 

Dar iată că tînărul Ladislav, fiul lui Danciul din ceata 
ungurească, se desprinse din roată, fugind cu o suliţă-n mînă la 
cîţiva paşi. Îl avea în ochi pe Măciucă. Vlad îşi dădu seama de 
marea primejdie pentru bunul său prieten şi se năpusti cu spada 
ridicată asupra lui Ladislav. 

Dar înainte de a-l ajunge, acesta îl ţintise pe Măciucă şi 
aruncînd sulița cu dibăcie i-o înfipse în umărul stîng, mai sus 
decit ar fi voit şi socotise. 

Suliţa tremură de cîteva ori în trupul uriaşului, ca bătută de 
vînt şi acesta, răsucindu-şi trupul, se prăbuşi la pămînt cu faţa-n 
jos. 

Vlad şi Răduţu săriră îndată într-ajutorul tovarăşului lor, 
care, ducîndu-şi mîinile la spate, căuta să-şi smulgă sulița din 
umăr. 

— Stai liniştit! îi strigă Vlad. Nu te mişca şi lasă-ne pe noi! 

— Ajutaţi-mă să mă ridic, gemu Măciucă. Vedeţi să nu 
fugă... 


— Da’ ducă-se dracului, că doar n-o să te lăsăm să mori în 
mijlocul drumului, ca să ne ţinem după ei! spuse miînios Vlad. Şi 
iarăşi îţi spun: stai liniştit, că rana ce o ai nu-i de glumă. 
Aşteaptă să-mi trag cămaşa, ca să te leg cum îţi scot sulița, că 
altminteri pierzi prea mult sînge! 

— Las' că-l pun eu la loc la Curtea de Argeş din poloboacele 
lui Basarab vodă! zîmbi Măciucă. 

— Eh, oftă Vlad, dacă-ţi mai arde de glumă, e semn că rana 
nu-i prea grea. 

— Hai, hai, gemu uriaşul, că doar n-am să mor dintr-o 
zgîrietură. Nu ăsta-i necazul, ci că ne-au scăpat din gheare! Dar 
a doua oară nu se mai întîmplă asta! 

— Aşa cred şi eu, încuviinţă Vlad Mărăcine. Nu cred să mai 
îndrăznească vreodată să mai Race Ţara Românească! 


Cît de frumoasă li se părea tuturor dimineaţa aceea de 13 
noiembrie 1330, după istovitoarea luptă din ajun! 

Se nimerise o zi caldă şi luminată din belşug de soarele 
peste măsură de darnic, o zi prietenoasă, aşa cum sînt zilele 
toamnelor româneşti. Oastea lui Basarab vodă făcuse popas 
înainte de a porni spre cetatea de scaun, Curtea de Argeş. Ca 
prin farmec se iviră berbecuţii în frigări mari deasupra focurilor 
şi burduşelele cu vin verde chihlimbariu de deal. Luminişul găsit 
lîngă trei izvoraşe reci abia putea cuprinde atita sodom de 
oşteni. lar unul dintre ei, pesemne cu gindurile în pribegie peste 
ripi şi văi, la vreo codană ce-l aştepta cu nerăbdare, îşi 
meşterise dintr-o fereangă de alun un fluieraş şi acum încerca 
să-i ţină hangul altui tovarăş de plăcută şi dulce suferinţă, care 
cînta de mama focului: 

„Am umblat pădurile, 

După ochi ca murele”, 

După care se gîndi că parcă tot mai potrivit este să cînte: 

„Auzi, mîndro, ori n-auzi, 

Ori n-ai gură să răspunzi? 

Auzi!?” 

Dar iată că în locul mîndrelor, la care-i mîna dorul pe flăcăii 
cîntăreţi, auziră pe Basarab vodă, care prinse a zîimbi cu mare 
plăcere şi grăi către boierii ce-i înconjurau: 


— Dragi îmi sînt fecioraşii mei care de-abia au sfîrşit lupta şi 
găsesc putere să se gindească la mîndrele lor şi să cînte de dor. 
Cu asemenea tărie de virtute, neamul nostru în veci nu piere. 

Bine că s-a sfîrşit lupta, că mie, boieri dumneavoastră, îmi 
sîngeră sufletul şi amarnic mă mîhnesc cînd sînt nevoit să port 
războaie. Nu din fală şi trufie le-am purtat, ci ca să-i alung pe 
cotropitorii pămîntului nostru sfînt şi ca să-i cuprind laolaltă pe 
toţi cei ce sînt de acelaşi neam şi grăiesc aceeaşi limbă, sau ca 
să le vin în ajutor celor năpăstuiţi de cei mai tari decit ei. Ştiu 
mai bine ca oricare altul că războiul aduce după sine moarte, 
pagubă, restrişte. Ce a căutat Napolitanul în ţara noastră a găsit 
cu vîrf şi îndesat! Şi cred că i-a pierit pentru totdeauna pofta de 
a mai da ochi cu românii şi de a mai cotropi pămîntul românesc. 

Ul Nicolae:A! Basarab şi banul 
Ú ta Oltului, spre a î 
| de tătari încalcă pă 
aască nişte oaspeţi străini. 
istaseră bătrînii pe răbojul vremii 
“la Pogada, ani puţini pentru trecutul 
omenirii, Ela “mulţi pentru viaţa vitezei Ţări Româneşti, 
care de-abia îşi ridicase cu mîndrie fruntea printre celelalte ţări 
vecine. Asemenea izbîndă, ciştigată în asemenea împrejurări, nu 
se mai pomenise, şi învinşii înşişi povesteau cinstit în cronicile 
lor cele întîmplale, aşa precum fuseseră într-adevăr, ca să 
rămînă spre amintire şi adîncă învăţătură acelora ce poartă 
războaiele din deşartă trufie peste capul şi voinţa noroadelor 


dornice de linişte şi buna înţelegere. Anul 1345, mai vîrtos ca 
ceilalţi, venise cu mare belşug de bucate şi roade ale 
pămîntului. cît să rămînă întru îndestulare tuturor în ţară şi să se 
trimită şi în ţările doritoare de a avea bunătăţi româneşti la ele 
acasă: Ţara Românească trăia tot sub înţeleapta domnie a lui 
Basarab vodă, care veghea la Curtea de Argeş ca un adevărat şi 
bun părinte asupra fiilor săi preaiubiţi. Numai la bănia din 
Oltenia se făcuse o schimbare. Bătrînul ban Radu Mărăcine, cel 
mai mare boier din ţară, şi cel dintii în rang după Basarab vodă, 
el însuşi stăpînind ca un domnitor ţinuturile Olteniei, se stinsese 
din viaţă mai mult din pricina rănilor căpătate în atitea şi atitea 
lupte decit a anilor de viaţă. 

lar în locul lui, Basarab vodă îl hotărise ban pe tînărul Vlad 
Mărăcine, bărbat la treizeci şi cinci de ani, pe care-l cunoştea, ÎI 
preţuia foarte şi-l iubea ca pe copilul său. 

— Numai că trebuie ajutat cu amîndouă mîinile! îi grăise 
domnul într-o bună zi fiului său Nicolae-Alexandru vodă. Aşa 
precum mă ajuţi măria-ta pe mine la trebile domniei, dragul şi 
înțeleptul meu fiu! 

— Porunceşte, măria-ta şi preaiubite tată, şi voi aduce totul 
la îndeplinire deîndată! 

— Trebile băniei oltene nu-s prea uşoare. N-ar fi rău să te 
repezi pentru cîtva timp la Craiova şi apoi să porneşti împreună 
cu banul Vlad Mărăcine prin Oltenia. Din aceasta preumblare 
numai bine ar ieşi atit pentru taran CIC şi pentru oameni. 


În cerdacul larg şi înalt, cu stîlpi de lemn încrustaţi cu 
înflorituri alese ale culei din Craiova, în care locuia banul Vlad 
Mărăcine, în seara aceea de toamnă tirzie, dar frumoasă, 
stăteau la o masă, cu două bardace de vin vechi, oltenesc, 
rubiniu şi cu aromă amăruie de pelin, doi bărbaţi cam de 
aceeaşi vîrstă, stăpînul casei şi măria-sa Nicolae-Alexandru 
vodă, viitorul stăpiînitor al Ţării Româneşti. 

— lubite vere şi cinstite bane Mărăcine, grăi rar voievodul, 
ca să-ţi spun drept, n-aş fi crezut să găsesc buna rînduială pe 
care am aflat-o în Oltenia. Eşti vrednic de toată lauda! Şi am să 
i-o spun aceasta şi măriei-sale Basarab vodă, din îndemnul 
căruia am purces aci, ca să te ajut cumva de va fi nevoie. 


— Măria-ta, răspunse, fără a se îngimfa de laudă banul, am 
făcut şi eu mai departe ce am văzut şi ce am învăţat de la 
răposatul meu părinte, banul Radu, 

— Şi chiar mai mult! adaose Nicolae-Alexandru vodă. 

— Acum, în drumul de întoarcere al măriei-tale la Curtea de 
Argeş, vei avea prilejul să vezi şi unele sate de la munte. Eu am 
să te însoțesc, mărite stăpîne, dacă încuviinţezi, pînă la cetatea 
de scaun. 

— Prea mare oboseala, bane! 

— Nu, doamne, căci, să-ţi spun cinstit, mi-e tare dor de 
măria-sa Basarab vodă. Şi îmi mai potolesc aleanul după taică- 
meu, Dumnezeu să-l ierte! 

— De mult mă bate gindul, bane, să te întreb, şi iartă-mă, 
rogu-te, dacă întrebarea mea îţi cade poate cam nepotrivită: de 
ce ai tot stat singur pînă la virsta asta? Socot că sînt multe fete 
care năzuiesc să-ţi fie cinstite jupînese! 

Banul Vlad Mărăcine stete oleacă pe ginduri şi apoi 
răspunse zimbind: 

— Nu mi-a venit ziua, luminate stăpîne! Şi apoi nici nu m-a 
tras inima şi nici n-am avut răgaz pentru aşa ceva. 

Aci voievodul rise şi glumi: 

— lată că eu mă aflu acum pe pragul însurătoarei de-a 
doua şi domnia-ta nici nu te gîndeşti la cea dintii! 

— M-au ţinut în frîu multe, măria-ta. Cînd mi-a fost lumea 
mai dragă a căzut război; apoi s-a săvirşit din viaţă bătrînul 
meu; după el, la scurtă vreme, am îngropat-o pe biată maică- 
mea! 

— Ai dreptate, dar cred că de aci înainte vei avea zile 
liniştite. Să ştii că şi Basarab vodă gîndeşte cam la fel despre 
domnia-ta. Ei, noroc, şi să fie într-un ceas bun, aşa precum tare 
bun este vinul acesta oltenesc! 

Şi măria-sa Nicolae-Alexandru dădu bardaca peste cap, 
ştergindu-şi apoi mustăţile cu multă plăcere. 

— Aşadar, vorbi el mai departe, miine te am bun tovarăş de 
drum şi călăuză spre Curtea de Argeş, bane! 

— Ca să vezi şi cîteva sate de munte, luminate stăpîne. 


Din depărtare se vedeau culmile semeţe ale munţilor Cozia, 
pe care-i tăia Oltul, însemnîndu-şi cu mîndrie matca în drumul 
său biruitor spre apa Dunării. 


Călăraşii domneşti şi ai băniei poposiră în satul Podeţu, sat 
de vad peste Olt de pe cuprinsul boierului Statomir. 

Nioolae-Alexandru vodă şi banul Vlad Mărăcine hotăriseră 
popas aci înainte de trecerea Oltului, cînd, deodată, dinspre sat, 
se auzi un zumzet crescînd de glasuri omeneşti, de ai fi zis din 
depărtare că au pornit în băjenie uriaşe sute de roiuri de albine. 

Şi cu adevărată uimire voievodul şi banul văzură înaintînd 
prin praful drumului o ceată de vreo treizeci de oameni, strigind 
cu glas mare, iar un ţăran bătrîn din fruntea lor ţinînd deasupra 
capului un şomoiog de paie ce ardeau vilvătaie. 

— Dar ce poate să fie, bane, cu ceata aceasta de ţărani, 
cum eu n-am mai văzut pînă acum? 

— Măria-ta, să dea Dumnezeu nici să-ţi mai iasă în cale cu 
asemenea obiceiuri ale pămîntului. lată, şi-au aprins paie în cap, 
cum se spune prin partea locului, ca să fie văzuţi de departe. 
Semn că sînt tare năpăstuiţi, că răbdarea le-a ajuns la margini şi 
cuțitul la os. Înseamnă aceasta că cer dreptate de la domnie. 

— Să se apropie dar şi să-şi spună păsul! 

—  Veniţi, oameni buni! grăi banul. Măria-sa Nicolae- 
Alexandru vodă binevoieşte a vă asculta cu toata grija! 

Bătrînul, care îşi aprinsese paiele în cap, căzu în genunchi 
dinaintea calului domnesc; dar Nicolae-Alexandru sări repede 
din şa şi, aplecîndu-se spre jăluitor, îl luă de braţ, spunîndu-i: 

— Ridică-te, unchiule, şi spune-ne care ţi-e necazul! 

Bătrînul îşi îndreptă faţa arsă de soare către voievod şi grăi 
cu ochii umeziţi de lacrimi: 

— Luminăţia voastră, s-a aflat şi la noi că aţi fost prin satele 
noastre spre a şti cum trăim. Şi aflind că veţi face vad peste Olt 
la noi, iaca am îndrăznit să vă ieşim în cale, că nu mai putem de 
sila boierului Statomir! 

— Spune lămurit care e povestea? 

— Măria-voastră, iaca, scurt, ne pune la muncă mai mult 
decit trebuie şi ne ia din bucate mai mult decit se cuvine a-i da. 

Aci glasurile oamenilor care îl însoțeau pe bătrîn se ridicară 
cu tărie: 

— Aşa e, măria-ta, cu drept grăieşte! 

— Unde se află acum acest boier Statomir? întrebă vodă. 

— La casele lui, măria-ta, unde vă aşteaptă cu masa 
întinsă! 


— Nu, zău! făcu Nicolae-Alexandru vodă. De-i aşa, apoi va 
aştepta mult şi bine. Dar de ce nu v-aţi dus la bănie să vă 
plingeţi? lată, aci, în dreapta mea, se află măria-sa banul Vlad 
Mărăcine, care nu cunoaşte alte căi decît pe acelea ale dreptăţii 
şi vitejiei. Plînsu-v-aţi lui vreodată şi nu v-a ascultat? 

— Ba, doamne! 

— De ce? 

— Umblă vorba, măria-ta, că boierul Statomir ar fi unchiul 
măriei-sale banului şi am socotit că vom cere dreptate de-a 
surda, în pustiu. 

— Rău aţi socotit, moşule! grăi banul supărat. Eu nu cunosc 
altă rudă decit dreptatea adevărată. Şi pînă acum nimeni n-a 
avut a se plînge de judecăţile mele! 

— Apăi că nici noi nu ne plîngem, măria-ta! 

— Să ni se aducă boierul Statomir aci, spuse banul 
Mărăcine cu străşnicie în glas, de tresăriră ca şfichiuiţi de bici 
cei treizeci de oameni. 

Un călăraş bănesc descăleca îndată şi-i dădu calul unuia 
dintre ţărani care porni alături de alţi doi călăraşi ai domniei 
spre casa boierului Statomir. Şi, fără prea multă zăbavă, boierul 
sosi în faţa judecății din mijlocul drumului. 

— Să trăieşti, măria-ta! grăi el către Nicolae-Alexandru 
vodă. 

— Şi măria-sa, banul Mărăcine nu? îi întoarse vorba 
voievodul. 

— Apăi lui îi dau numai bună ziua, măria-ta, că mi-e, cum s- 
ar spune, nepot! 

— Aha! Îl vei cunoaşte astăzi pe acest nepot ca banul 
Mărăcine al Olteniei, cel dintii boier al Ţării Româneşti după 
Basarab vodă: domn şi stăpîn în ţinuturile olteneşti. g 

Boierul Statomir rămase uluit şi nu mai slomni un cuvînt. Işi 
plecă numai capul şi aşa rămase, simțind că s-a petrecut ceva 
împotriva lui. Nicolae-Alexandru vodă îi făcu senin din ochi 
banului Mărăcine să înceapă judecata. Şi banul grăi cu aceeaşi 
tărie, cu care poruncise să se aducă piritul de faţă: 

— lacă, boier Statomire, oamenii din satul domniei-tale şi- 
au aprins paie în cap dinaintea domniei că nu mai pot trăi de 
cum îi jăcuieşti. Ce ai a ne răspunde la această pîră? 

— Minciuni, măria-ta, minciuni! 


— De vom fi dovediţi cu minciună, ridică glas bătrînul 
jăluitor, să fim spînzuraţi pînă la unul tustreizeci de români, iar 
de nu... şi se opri cu teamă parcă, să nu vorbească mai mult 
decit trebuie. 

— Treizeci sînt şi nu spun adevărul? N-aş crede! rosti banul 
cu scîrbă. Te-ai bizuit, după cum s-a şi văzut mai adineauri, că-ţi 
sînt nepot, precum ai spus. Dar te vei încredința că eu nu 
cunosc altă rudenie decît dreptatea, boier Statomire! Ai mai 
mult decit îţi trebuie şi vrei tot mai mult de la nişte nevoiaşi, 
care tot ei ţi-au agonisit avutul ce-l stăpîneşti astăzi, ei cu 
munca lor. Măria-ta, se întoarse banul către Nicolae-Alexandru 
vodă, binevoieşte a face carte de domnie cu iscălitura şi 
pecetea măriei-tale precum ca să se dea înapoi oamenilor 
deîndată tot ce s-a luat cu japca şi că de li se va mai lua un bob 
de grîu mai mult din ce are drept boierul să ia, se va pedepsi 
fapta acestuia după cum se cuvine; surghiun sau oprelişte în 
temniţă. 

A 

Ceata domnească, însoţită de oştenii băniei, străbăteau 
acum codrii munţilor Coziei, în care hălăduiau vietăţi ce le 
făceau faima în lumea vînătorilor, căci mai rar să se găsească în 
lumea întreagă păduri în care să se afle laolaltă: capre negre, 
urşi castanii, rîşi fioroşi cu ciucuri la urechi şi cocoşi sălbatici de 
munte. Nicolae-Alexandru vodă, avînd lîngă sine pe cei trei buni 
tovaraşi de călătorie, banul Vlad Mărăcine, Răduţu şi Măciucă, 
tocmai treceau printr-un luminiş ţinînd caii de căpestre, mergiînd 
agale, scrutînd cu privirea caprele negre ce zburau din piatră în 
piatră, de pe o stincă pe alta, întocmai unor păsări uriaşe, fără 
de aripi. Cînd, deodată, un ghem de blană castanie se rostogoli 
la picioarele lor. Voievodul se opri şi cînd se aplecă să vadă mai 
bine ce-i, un puişor de urs se-ntinse pe spate scîncind uşor, 
întocmai unui căţeluş. Nicolae-Alexandru vodă întinse mîna să-l 
mîngiie şi atunci se auzi un răget înfiorător: din dosul unei tise 
bătrîne se năpusti asupra îndrăzneţului vînător o namilă de 
ursoaică în două picioare şi cu ochii scăpărînd de miînie. 

Voievodul abia avu timp să-şi îndrepte trupul ca să-i ţină 
piept ursoaicei, dar să-şi tragă junghiul din teacă nu mai apucă. 
Oştenii se opriră uluiţi de neaşteptata întîmplare, neştiind ce să 
facă. Nu era de pierdut o clipă măcar; iar cei de faţă 
încremeniseră de spaimă. Şi atunci se auzi deodată un răcnet 


asemenea celui al ursoaicei, care se opri zăpăcită o clipită, 
întorcîndu-şi capul mătăhălos dincotro venea neaşteptatul glas. 
Atita, căci în clipita următoare se întinse horcăind pe spate, 
ducîndu-şi laba stîngă la inimă. Cînd Alexandru vodă îşi îndreptă 
privirile uimite din ameţeala ce-l cuprinsese îl zări ca prin ceaţă 
pe banul Vlad Mărăcine, ştergîndu-şi junghiul de blana ursoaicei 
şi vîrîndu-l liniştit în teacă. Voievodul îi întinse amîndouă mîinile 
şi-l trase la piept, sărutîndu-l cu dragoste şi recunoştinţă: 

— Frate Vlade, stringe-mă în braţe cu toată puterea că tot 
îmi va fi mai bine decît dacă m-ar fi strîns ursoaica! 

Şi începu să ridă fericit că scăpase cu bine din primejdia de 
moarte prin care trecuse hapristan: 


Cetele de oşteni şi slujitori se îndreptau acum de sîrg spre 
Curtea de Argeş. Ei lăsară Rucărul în urma lor, trecură de Albeşti 
şi nu se opriră nici la Cîmpulung, unde cei mai mulţi aveau 
aşezarea, numai ca să ajungă mai degrabă la cetatea de scaun, 
spre a se înfăţişa măriei-sale Basarab vodă, care adăsta cu 
multă nerăbdare. Dar pe cînd caii mergeau în trap uşor la vale, 
cam la jumătate de drum între Cîmpulung şi Curtea de Argeş, 
dintr-o pădure de fag apropiată se auziră strigăte înfricoşate 
într-o limbă neînţeleasă, dar care păreau de ajutor. Nicolae- 
Alexandru vodă ridică dreapta şi ceata călăraşilor se opri pe 
dată. 

— lan ascultați, feţii mei, şi desluşiţi-mi ce poate fi?! 

— Nu mai încape îndoială că cineva cere ajutor, măria-ta! Şi 
cată să-l dăm cît mai grabnic! spuse banul Mărăcine. 

Dar iată că strigătele încetară brusc şi, în liniştea ce se 
lăsase, de se auzea filfiitul pasării în văzduh, un nechezat 
puternic de armăsar îi făcu pe toţi să tresară. 

— Măciucă, strigă banul Mărăcine, şi tu, Răduţule, şi cine 
mai vrea dintre voi, după mine! Ceva ciudat se petrece aici şi nu 
pot pleca mai departe pînă nu voi şti ce este. Hai, copii, sîntem 
români doar şi nu putem sta cu mîna în sîn cînd ni se cere 
ajutor. 

Şi banul îşi îndreptă privirea către Nicolae-Alexandru vodă, 
cerîndu-i din ochi încuviinţare. 

— Grăbeste-te pe cît poţi, bane! lar de va fi nevoie cumva 
şi de noi, nu pregeta să ne chemi! 


Cei trei buni prieteni săriră de pe cai şi cu spada în mînă 
porniră printre copaci. Şi alţi vreo zece voinici îi urmară îndată la 
cîţiva paşi depărtare. Nici risul din codrii româneşti n-ar fi călcat 
mai uşor ca ei; aproape că nu se auzeau oamenii unul pe altul. 
Deodată, la gura unei peşteri, văzură o ceată de tătari tîrînd o 
fată şi patru bărbaţi ce păreau străini de ţară după straie, 
căznindu-se să-i ducă în întunecimea peşterii. Cei prinşi se 
zbăteau şi gemeau înăbuşit, dar nu mai puteau striga după 
ajutor, căci tilharii le astupaseră gura. Şi cum păşeau fără a se 
face simţiţi, se aruncară deodată oltenii noştri pe tătari. In 
cîteva clipite îi doboriră la pămînt şi-i legară împreună fedeleş 
doi cîte doi, coate-n coate, de nu puteau să se mai mişte măcar, 
necum să-ncerce a fugi. Banul Mărăcine sări şi o ridică pe fată, 
în timp ce soţii săi văzură de cei patru străini. 

Cînd fata îi zări pe tilhari legaţi la cîţiva paşi de ea şi pe 
banul Mărăcine că-i întinde mîna cu atita bunătate se prăbuşi la 
pieptul lui, hohotind de plins; iar cei patru bărbaţi nu mai ştiau 
cum să le mulţumească binefăcătorilor lor. Banul îşi dete seama 
ce limbă vorbesc străinii, se îmbujora de plăcere, iar gîndul îi 
fugi cu recunoştinţă la părintele Antonius de la biserica Sîn 
Nicoară din Curtea de Argeş, care-l învățase cu răbdare să 
vorbească în acest frumos grai. Fericit că se poate înţelege cu 
aceia pe care-i scăpase din mîna tătarilor, Mărăcine o întrebă pe 
fată în dulcea limbă a Franciei: 

— Ce s-a întîmplat, preacinstită domniţă? 

Fata îşi ridică uimită căpşorul spre el şi atunci abia văzu 
banul că are în faţă pe una din cele mai frumoase fete pe care le 
întîlnise în viaţă: părul bălai, revărsat pe umeri, ochii de un 
albastru închis, cum e cîteodată cerul de primăvară cînd se lasă 
seara, faţa albă şi îmbujorată, mijlocul subţire de să-l cuprinzi în 
două miini numai. Lacrimile, ce pînă atunci curseseră şiroaie pe 
obrajii fetei, se zvintară ca prin farmec. Era atît de uimita că 
auzea în ţara aceasta îndepărtată pe cineva vorbind limba 
patriei sale, încît nu-i venea a crede. | se părea că visează 
sfîrşitul frumos şi plin de farmec al unui vis îngrozitor pînă 
atunci. Bărbatul din faţa ei o făcuse să-şi piardă cumpătul, pe ea 
care stătuse de atitea ori în faţa capetelor încoronate şi a 
prinților. Binefăcătorul ei era în puterea tinereţii, cam la treizeci 
şi cinci de ani, cîţi împlinise banul Mărăcine. li plăcea părul lui 
negru ce-i ieşea în neorînduială de sub căciuliţa de samur cu 


pană verde; o atrăgeau ochii lui negri, ageri, pătrunzători şi 
totuşi plini de o nesfirşită blîndeţe, aşa cum nu mai văzuse la alt 
bărbat încă. Se uita cu drag la barba lui neagră, tăiată scurt, şi 
la mustăţile frumos răsucite, ce parcă-i arătau şi mai puternic 
frumuseţea nasului drept, fără cusur, al oşteanului, ce se vedea 
că nu-i om de rînd atît după înfăţişare şi îmbrăcăminte, cit şi 
după ascultarea ce i-o arătau ceilalţi. De înălţime potrivită, tras 
la trup, părea ca-i stăpineşte totuşi cu puterea lui pe toţi ceilalţi, 
care erau cu mult mai înalţi şi mai voinici decit el. 

„Doamne, de n-ar fi însurat! gîndi fata, într-o doară. Şi 
îndată îşi continuă alt gînd: Ce proastă sînt! Chiar de n-ar fi, cum 
s-ar putea oare să-l păstrez pentru mine numai după această 
ciudată întîmplare”. Toate acestea durară atita timp cit îi trebuia 
fulgerului să spintece bolta cerului cu săgeata frîntă a luminii 
sale. Fata era ameţită de toate. Ştia ce se petrecuse cu ea, dar 
acum nu mai ştia ce se petrece. Omul ce o privea stăruitor o 
întrebase ceva şi aştepta nedumerit; iar ea nu-i dăduse încă 
răspuns. Şi într-un tîrziu, făcînd o sforţare îngăimă: 

— Am fost răpiți de aceşti sălbatici, seniore, desigur ca să 
fim răscumpăraţi în schimbul multor pungi cu aur. Dar, mai întîi, 
lăsaţi-mă să vă mulţumesc din suflet pentru ajutorul dat! Nu ştiu 
cum am să vă pot fi recunoscătoare! 

— O, domniţă, nu mi-am făcut decît datoria. Şi că v-am 
cunoscut este pentru mine cea mai mare răsplată a faptei mele. 
Ingăduiţi-mi să vă spun cine sînt: banul Vlad Mărăcine de la 
Craiova şi dumnealor, tovarăşii mei de oaste! 

— lar eu sînt, seniore, Maria de Valois din Francia, de la 
Paris. Călătoresc împreună cu fratele meu Charles de Valois, cu 
abatele Honore, confesorul nostru, şi doi prieteni de credinţă ai 
tatălui meu, care au primit să ne însoţească, spre a ne feri de 
primejdii. Dar, după cum vedeţi... făcu ea surizind. 

Cei patru bărbaţi străini se înclinară cu respect în faţa 
banului, care spuse din nou: 

— Mă iertaţi că sînt nevoit să vă întreb: cu ce prilej treceţi 
prin ţara noastră? 

— Vă răspund tot eu, seniore, spuse Maria. „Toane de copii 
neascultători”, veţi spune cînd veţi afla. Am însoţit la Braşov pe 
o soră a părintelui nostru, care a rămas acolo, la un alt frate. Ne 
plac călătoriile mai mult ca orice pe lume. Caleaşca noastră era 
bună şi încăpătoare, iar drumul acesta ni se părea cum nu se 


poate mai ademenitor. La Braşov, cît am stat la unchiul nostru, 
serile, după-masă, rămîneam pînă tîrziu, povestind. Şi într-una 
din aceste seri a venit vorba despre ţara dumneavoastră, 
seniore, despre aceste frumoase şi bogate ţinuturi româneşti. Și 
am auzit povestindu-se intîmplări ca din basme. Ni s-a vorbit în 
cuvinte frumoase şi alese despre stăpinitorul ţării Basarab şi 
despre faimoasa luptă care s-a dat acum cincisprezece ani la 
Posada. Şi atunci, în mintea noastră tînără, înfierbintată de 
povestirea acestei lupte vestite, s-a aprins dorinţa aprigă de a 
vedea locul bătăliei... şi mai ales pe Basarab, voievodul ţării, 
care s-a arătat un mare şi neîntrecut ostaş. 
Cei patru însoțitori. încuviinţară din cap, înclinîndu-se din 
nou cu respect şi zînă punse'surizind:  ® 
— Atunci să ng aşteaptă chiar fiul 

Într-adevăr, îndată ce sosiră la Curtea de Argeş, după ce 
oştenii se înfăţişară lui Basarab vodă, cel dintii lucru făcut de 
acesta fu să-i cerceteze îndeaproape pe tătarii prinşi cu tilhăria 
în pădure. Aducîndu-i legaţi şi sub puternică pază înaintea sa, 
Basarab vodă le grăi: 

— Dacă ţineţi la viaţa voastră, spuneţi-mi de ce aţi pătruns 
în ţară, cîţi ca voi au mai făcut aceasta şi pe unde se află acum? 

Tătarii îşi plecară capetele, fără să rostească un cuvînt. 
Voievodul vorbi mai departe liniştit: 

— Pentru încălcarea hotarelor şi răpirea făptuită vi se cade 
moartea. Dar vă puteţi scăpa viaţa, dacă-mi spuneţi ce v-am 
cerut, pînă nu va fi prea tirziu! 

Nici de astă dată nu se auzi nici o vorbă. Atunci Basarab 
ridică dreapta şi rosti apăsat: 

— Călăul să-şi facă datoria! 

Oştenii de pază îi împinseră pe tătari spre ieşire, cînd 
aceştia strigară cu toţi deodată: 

— Vorbim, măria-ta! 

La fel de liniştit ca şi pînă acum, Basarab grăi: 

— Să spună maimarele vostru! 

— Luminăţia ta, începu cel mai bătrîn dintre tătari, este 
drept că au intrat în Ţara Românească dintr-ai noştri acum 
puţini în iscoadă; dar, la hotare, stau strînse oşti care vor să 
intre deodată prin mai multe părţi, după obicei, ca să jefuiască! 

— Aha, făcu vodă, muşcîndu-şi mustaţa. Să cătăm deci a le 
întîmpina şi a le da învăţătura cuvenită, aşa cum am mai dat-o 
cîndva şi altora, care s-au cuminţit apoi. Şi dincotro li-e pornitul? 

— Dinspre gurile Dunării, doamne! 

— Să-i ducă la păstrare sub straşnică pază, hotărî Basarab 
asupra prinşilor. 

Indată după scoaterea tătarilor din sală, vodă vorbi 
oştenilor săi de nădejde: 

— lubiţii şi bunii mei prieteni de oaste, învăţătura mea de la 
viaţă şi simţul meu îmi spun că nu poate fi prea mare pricină de 
îngrijorare. Le vom ieşi totuşi tătarilor înainte pe drumuri care să 
meargă spre Mare. Deci grijiţi să se dea sfară-n ţară, ca oamenii 
să fie pregătiţi de luptă. Căci mai bine să se îngrijoreze şi nimica 
să nu se întîmple, decit să fie primejdie fără de pregătire. 


Pentru întîia oară în viaţa lui, banul Mărăcine aştepta cu 
mare şi abia stăpiînită nerăbdare să se sfirşească sfatul cu vodă. 
Mergea acum pe ulițele cetăţii aşa de repede, încît parcă fugea. 
Voia să ajungă cît mai curînd la biserica papistaşă Sîn Nicoară, 
unde slujea fostul său învăţător întru limba frîncească, părintele 
Antonius. Dar de data aceasta nu atita pentru faţa sfinţiei sale, 
cît pentru oaspeţii pe care-i adăpostise în acea seară călduţa şi 
senină de noiembrie cuviosul abate. Sosit în faţa porţii grele de 
stejar, ţintuită în fier pe de margini, banul stătu cîteva clipite, ca 
să-şi astimpere bătăile prea repezi ale inimii, îşi umezi buzele 
uscate şi bătu uşurel cu ciocanul ce atîrna nepăsător la graba şi 
neliniştea sa. Părintele Ambrozius, chelarul bisericii, îl recunoscu 
şi-l pofti cu adîncă plecăciune înăuntru. Cînd banul deschise uşa 
încăperii în care ştia că-l găseşte pe părintele Antonius, acesta 
se afla la masă cu cei cinci oaspeţi. 

— Bucuroşi de alţi oaspeţi, părinte Antonius? îl întrebă 
banul în româneşte. 

— Te aşteptam toţi cu multă nerăbdare, răspunse Antonius 
tot în limba ţării; dar, mai mult decit toţi, preaiubita noastră fiică 
sufletească Maria de Valois. 

Fata, auzindu-şi numele, bănui ce s-a spus şi se îmbujora 
toată; dar şi în obrajii banului se suiră flăcări. Şi Maria îndrăzni: 

— Pînă cînd voi avea prilejul să învăţ această frumoasă 
limbă românească, vă rog să vorbiţi aşa, ca să pot pricepe şi eu 
ce spuneţi. 

— lertare, domniţă, rosti de astă dată în limba frîncească 
banul, e vina mea că am început vorba în româneşte. 

— Bane, continuă Antonius, fii bun, rogu-te, şi aşază-te în 
capul mesei, care, după cum vezi, îşi are scaunul gol şi te 
aşteaptă. Banul Mărăcine se aşeză mulţumit şi îmbrăţişă cu o 
repede privire întreaga încăpere luminată de sfeşnice mari de 
argint şi lumînări de ceară. Apoi îşi opri ochii asupra fetei care-i 
plecă pe ai ei clipind des, fără să ştie ce să spună. Dar îi veni 
într-ajutor abatele Antonius, umplîndu-i o cupă cu vin rubiniu şi 
grăind: 

— Bane, cinsteşte-ne vinul, carele nu ştiu dacă-l întrece pe 
al domniei-tale, dar cred că este la fel de bun şi — făcu el cu 
adînci înţelesuri — îmbietor la vorbă! 

Mărăcine prinse cupa de argint, o ridică înspre Maria de 
Valois şi spuse cu glas cald, învăluitor: 


— În sănătatea domniţei Maria şi a tovarăşilor săi de 
călătorie! 

La un semn al părintelui, tuspatru bărbaţii se ridicară şi 
veniră să ciocnească cu banul. lar acesta, la rîndul său, se 
îndreptă cu pocalul în mînă spre fată. Dar Maria îşi lăsă cupa pe 
masă şi, ridicîndu-se în picioare, ieşi întru întîmpinarea banului, 
care, cu pocalul întins, se găsea în mare încurcătură, căci nu 
ştia ce să facă. 

— De ce ai lăsat cupa, domniţă Maria? Oare să înţeleg că 
nu doreşti să ciocneşti cu mine? 

Pe obrazul fetei înfloriră două gropiţe într-un suris plin de 
farmec: 

— Nu, bane! Şi luîndu-i cupa din mînă şi o duse la buze, 
sorbind şi apoi o întinse din nou lui Mărăcine, care, cuprins de o 
neaşteptată fericire, o dădu repede peste cap dintr-o dată, în 
risetele binevoitoare ale celor de la masă. 

— Adînc grăitoare fapta Mariei! ţinu să-şi spună părerea 
abatele. Asemenea ritualuri se îndeplinesc numai în anumite 
împrejurări binecuvîntate. 

De data aceasta însă, Mărăcine îi dădu răspunsul grabnic: 

— Dar şi această împrejurare este blagoslovită, cinstite 
părinte Antonius. 

— Întocmai aceleaşi vorbe voiam să le spun şi eu! adăugă 
zimbind Maria. 

Dar abatele băgase de seamă că banul Mărăcine este 
frămiîntat de nelinişte. 

— Bane, simt că nu eşti la largul durnitale, cum se spune. 
Ce s-a întîmplat? 

— Părinte, s-ar putea ca miine dis-de-dimineaţă să plec din 
Curtea de Argeş. 

Un murmur de tristeţe şi dezamăgire se auzi în încăperea 
liniştită şi ochii Mariei se umeziră de miîhnire. Banul spuse mai 
departe: 

— Şi am a-ţi face, cinstite părinte, o mare şi călduroasă 
rugăminte: cît voi lipsi eu, te rog din suflet să le fii cinstită gazdă 
acestor aleşi şi preaiubiţi oaspeţi, să nu ducă lipsă de nimic şi la 
a mea întoarcere, voi face toate cele de cuviinţă. 

— Se va îndeplini totul după voia dumitale, bane, răspunse 
Antonius. 


— Şi-acum, grăi banul, vă rog îngăduiţi-mi să stau de vorbă 
între patru ochi cu domniţa Maria! Şi întinse mîna, prinzind-o pe 
a fetei care şi pornise spre el cu blindeţe, toată numai un 
zimbet, ca şi cum l-ar fi cunoscut Şi îndrăgit de ani de zile. 


De data aceasta, bătrînul vodă Basarab, pentru întîia oara 
în domnia sa, nu mai plecă la război. Anii mulţi şi grei ce 
trecuseră peste capul său albit, precum şi metehnele ce-i 
rămăseseră în urma rănilor primita în luptele de demult îi 
împiedicau. 

— Dar merg feciorii mei, avindu-i în frunte pe Nicolae- 
Alexandru vodă şi pe banul Vlad Mărăcine! grăi Basarab rizînd. 

— Toţi la un loc nu facem cît Basarab vodă singur, cînd era 
în zaua măriei-sale! îi luă vorba din gură banul Mărăcine. 

— Nici pomul bătrîn nu mai dă spre sfîrşitul vieţii sale roade 
ca în tinereţe. Vorba din bătrîni: „Viaţa omului, ca şi a pomului”. 
Eu ce am avut să vă spun, feţii mei, v-am spus. Tătarii sînt viteji 
şi vicleni, să ştiţi. Şi cum v-o mai lumina Dumnezeu. 

Toamna acelui an părea o vară prelungită în neştire. 
Vremea caldă şi prietenoasă nu cerea încă straie grele şi oştenii 
se mişcau în toată voia. Copacii îşi păstraseră bogăţia de frunze, 
numai că verdele pălise sau ruginise, iar vintul parcă aştepta o 
poruncă ce întirzia să sosească, spre a porni să-şi abată grozava 
tărie printre crengi şi să alunge foile veştede, care întocmai unor 
păsări desprinse din basme nu ştiau să zboare decit de sus în 
jos spre pămînt. În drumul lor, oştile româneşti nu întîmpinară 
nici picior de tătar. De abia în Dobrogea, spre miazănoapte, 
aproape de începutul gurilor Dunării aflară ştiri despre aceşti 
cotropitori puşi pe omoruri şi prădăciuni. Călăraşii înaintau uşor 
în pas domol ca de recunoaştere., 

— Avurăm parte de vreme bună pînă acum, începu banul 
Vlad Mărăcine vorba. 

La care măria-sa Nicolae-Alexandru răspunse: 

— De ar mai tine aşa încă pe cit a fost de cînd am pornit la 
drum, ar fi bine. Dar cred că de-acum încolo începe greul. 

— Tătarii şi-au lăsat semnele trecerii. Sate pirjolite, puțuri 
spurcate cu mortăciuni şi otravă... şi pustiul în urma lor, grăi mai 
departe banul. 

lar voievodul îi răspunse, înăbuşindu-şi un oftat: 


— O nelinişte, ce m-a cuprins şi parcă-mi apasă sufletul, 
vrea să-mi dea de veste că nu peste multă vreme ne vom ciocni 
cu ei. Deci să fim cu mare luare-aminte la cel mai mic semn, la 
cel mai neînsemnat zgomot. 

Şi, ridicînd dreapta, opri convoiul şi spuse: 

— Voi, cei zece călăraşi din dreapta, faceţi calea-n-toarsă, 
daţi ocol satelor şi pădurilor din împrejurimi şi veniţi să ne 
spuneţi ce aţi găsit, iar noi vom merge în acelaşi pas domol, aşa 
că ne puteţi uşor ajunge din urmă. 

Dar iată că hăt, departe, în fundul drumului pe care 
mergeau, se ivi ceva ca un nor negru ce înainta fără prea mare 
grabă. Oştenii români se opriră din nou şi Nicolae-Alexandru 
vodă grăi cu nedumerire: 

— Ce-ar putea să fie acel nor care se mişcă într-acoace, 
bane? Tătarii cumva?! 

— N-aş crede, măria-ta, răspunse Mărăcine, după ce scrută 
zarea cu privirea sa ageră. Prea vin încet. Şi apoi ce se vede, nu 
pare a fi pe cai. Tătarii nu vin decit călare şi nu descălecă decit 
la mare impas! 

— Aşa-i! Atunci? 

— Eu zic să fim gata de luptă totuşi şi să pornim în goană 
către norul care se vede. Că pînă ajungem în apropiere s-o 
desluşi ce este şi atunci om vedea ce avem de făcut. 

Şi, după sfatul banului Mărăcine, porniră în trap cu săbiile 
scoase. Dar, apropiindu-se, care nu fu mirarea lor să vadă că 
norul se destramă în pilcuri de români în cămaşă şi în izmene cu 
coase, securi, seceri şi toporişti, cu părul vilvoi şi aprinşi la faţă 
de o aprigă mînie. 

— Încotro, oameni buni? întrebă voievodul. 

— După tătari, boierule! răspunse acela ce părea căpetenia 
lor. 

— Ca şi noi! Acu' e vorba: unde sînt tătarii? La răsărit, 
încotro mergem noi, sau la apus, unde aţi pornit voi? 

— S-au revărsat puhoi peste tot, boierule, da' stau ascunşi 
şi ies la jaf cînd le vine bine, mai mult noaptea. Da' noi am aflat 
că sînt în mare mulţime taman în locurile dinspre care veniţi 
domniile-voastre. 

— De-i aşa, să ne aşteptăm oamenii trimişi în iscoadă. 
Descălecaţi, copiii mei, dar fiţi gata cu pala în mînă! 


Abia spre seară se întoarseră cei zece călăreţi, avînd unul 
mai mult cu ei. 

— Ce-i cu omul acesta, după straie român, dar după 
înfăţişare tătar? întrebă Nicolae-Alexandru vodă cu uimire. 

— Măria-ta, au fost trei, dar cu ăilalţi doi, neînţelegindu-ne, 
i-am trimis pe ceea lume şi l-am păstrat pe acesta, care-i mai de 
Doamne-ajută ceva! Tustrei erau îmbrăcaţi cu straie româneşti, 
crezînd că au să ne înşele. Dar chipul lor i-a trădat 

— Ce aţi aflat de la ei? 

— Numai de la ăsta, măria-ta! l-am făgăduit viaţa şi ne-a 
spus tot după ce i-am tăiat pe ăilalţi în faţa sa. L-am luat cu noi, 
că de nu s-or adeveri cele spuse de el, îl trimitem pe loc să le 
ţină de urit celor doi! 

— Şi ce-a spus? 

— Că tătarii se află strînşi toţi în tabără dincoace de gurile 
Dunării, lîngă Tulcea. Sînt puşi pe jaf şi ce strîng trimit peste 
hotare. Acu' va să se lase în ţinuturile de lîngă Dunărea Veche, 
după cum spune prinsul nostru, ca să prade ce a mai rămas de 
prădat. 

— Şi-acum unde se află vrăjmaşii? 

— Ne duce el într-acolo, măria-ta! 

— Să pornim dară, că destul ne-am odihnit! 

Oastea română se adăposti în spatele unor movile de 
piatră, acoperite de tufe şi arbori pitici. In faţă se întindea 
cîmpia pînă în depărtări, arsă de soarele toamnei încă în putere. 
Dar pe ea, afară de doi-trei salcîmi răzleţi, nimic. Deodată 
liniştea ce stăpînea ţinutul, care părea pustiu, se sparse de 
tropotul îndepărtat al unor cai iuți, de credeai că cineva bate 
darabana pe pămînt cu o mie de degete odată. Şi banul 
Mărăcine, cuprins de un fior ce făcuse să-i zvicnească mai 
repede inima-i vitează, dornică de lupte, strigă: 

— Vin tătarii! 

— Vină sănătoşi! îi răspunse vodă Nicolae-Alexandru 
îmbucurat, că ştiu că n-or să mai plece la fel. Apoi întorcîndu-se 
către ostaşi le strigă: Fiţi gata, copii! Scutul şi spada; numai 
ochi; caii cu pintenii-n burtă şi nu uitaţi ce v-am spus! De asta 
atirnă izbînda noastră. Doamne ajută! 

Şi abia isprăvi vodă, că oştenii români văzură în zare un 
nouraş ce venea de astă dată vijelios spre movile, mărindu-se 
uimitor, pe măsură ce înainta. lar la cîteva sute de paşi îi văzură 


pe tătari gonind pe caii lor mărunți şi iuți şi-i auziră răcnind 
îndemnuri de luptă. 

— Bane, abia mai avu timp să strige Nicolae-Alexandru, 
domnia-ta iei aripa stingă, iar eu pe cea dreaptă! Fiţi gata, copii, 
caii încordaţi! lată-i, hai-daaaţi!... 

Şi cînd tătarii se găsiră la numai treizeci de paşi, de i-ar fi 
prăbuşit în ciocnire pe cei aflaţi în calea lor, brusc oastea 
română se despică în două şi ceata tătarilor se lovi cumplit, 
spărgîndu-se de movilele stincoase într-un vaier înfiorător. Caii 
căzură unii peste alţii, frîngîndu-şi picioarele subţiri şi prinzîndu-i 
pe călăreţi sub ei. Şi atunci românii, cu strigăte de biruinţă, se 
năpustiră asupra lor, trecîndu-i prin ascuţişul săbiilor ce nu 
aveau odihnă. 

— Pe ei, copii! se auziră românii. Unul să nu scape! Să nu 
mai cuteze a călca pămîntul românesc! 

Dar şi tătarii erau sprinteni şi plini de îndrăzneală. Cei 
scăpaţi, neatinşi din învălmăşeala cailor, săriră cu agerime, se 
strinseră cu o nemaipomenită iuţeală unul lîngă altul, cu 
iataganul în mînă, şi dîndu-se toţi ca unul deodată la cîțiva paşi 
înapoi, cu urlete îngrozitoare de miînie, săriră pe români. Şi 
atunci se văzu în această ciocnire cu tătarii ceva ce nici românii 
şi nici duşmanii acestora nu mai văzuseră. 

Ca din senin, parcă ţişnind din pămint, se ivi o arătare 
mătăhăloasă, un uriaş cu părul vilvoi şi cu ochii holbaţi de furie, 
purtînd cu amîndouă mîinile pe deasupra capului o măciucă pe 
măsura lui, pe care, învirtind-o cu o iuţeală uimitoare, intră în 
mijlocul tătarilor ca într-o apă, spărgîndu-le ceata şi culcîndu-i la 
pămînt în cîteva clipite ca seceraţi. 

— Uraaa, Măciucă, trage-i, Măciucă! 

Duşmanii rămaşi în picioare o rupseră la fugă, îngroziţi ca 
de o minune. Dar cu Măciucă nu era de glumit. Pe cît de mare la 
trup, pe atît de sprinten era la fugă. Din cîțiva paşi îi ajunse şi-i 
dobori şi pe cei rămaşi, care nu se mai ridicară de la pămînt în 
vecii vecilor. Ciîţiva tătari scăpară pe caii lor repezi şi o rupseră 
la fugă înapoi cu spaimă în oase pentru toată viaţa, avînd ce să-i 
povestească hanului după această nemaipomenită luptă cu 
românii. 

x 

Dar iată că zilele s-au înşiruit mai multe decit se aşteptau 

războinicii. Luptele mărunte de harţă ce au urmat şi alungarea 


peste hotar a cotropitorilor le-a răpit multă vreme. Şi cînd au 
cătat încrustările pe răboj, au băgat de seamă că se află în 
preajma Crăciunului. Dacă nu dădeau zor cu întoarcerea, sfinta 
sărbătoare i-ar fi putut prinde pe drum. lar cînd oştile intrară în 
cetatea de scaun, le întimpinară colindătorii care umpleau 
ulițele cu larma lor veselă. Zăpada se aşternuse din gros. Tot 
mai ningea încă, bogat, cu fulgi mari cît floarea de cais; şi se 
stîrnise taman acum un pui de viscol ce o spulbera în faţa cailor, 
care începură să strănute zgomotos. Banul Mărăcine mergea pe 
calul său negru ca smoala, ţintat cu stea albă în frunte, cu botul 
şi urechile albe şi cu dreptul din faţă pintenog. Era mai 
nerăbdător ca niciodată să ajungă la vodă, ca apoi să se 
repeadă la biserica Sîn Nicoară. Se afla în stînga lui Nicolae- 
Alexandru vodă, care călărea un roib cu părul luciu, de ai fi zis 
că-i dat cu cine ştie ce unsori rare. Avea măria-sa chef de vorbă 
şi nu-şi putea lămuri de ce banul este atit de tăcut în această 
seară, cînd toată suflarea trebuia să fie veselă şi pusă pe 
petrecere, mai cu seamă că luptele se sfirşiseră cu bine. 

— Bane, mi-a plăcut mai mult ca niciodată Măciucă al 
domniei-tale. 

— Şi mie, măria-ta, încuviinţă banul. A voit să ne arate ce 
poate şi ce nu ne-a putut arăta la Posada! 

— Şi de n-aş şti că-l socoteşti ca pe un frate bun, maică ţi l- 
aş cere pentru curtea mea! 

Aci Mărăcine tresări din toropeală; 

— Măria-ta, zise el, ar fi ca şi cînd mi-ai lua mîna dreaptă. 

Vodă Nicolae-Alexandru rise subţire: 

— Asta-i, bane, ca şi cînd mi-ai spune că Răduţu, fratele de 
lapte al domniei-tale, ţi-e stînga! 

— Mai aşa, mărite stăpiîne! rise de astă dată şi banul. 

— Of, bine că am ajuns acasă! lată, straja ne aşteaptă cu 
porţile deschise. 

Nicolae-Alexandru vodă, înălţindu-se drept în scări, strigă 
cu voce tunătoare: 

— Bine v-am găsit, flăcăi! 

— Să trăieşti, măria-ta! ţişni din zeci de glasuri urarea 
oştenilor. 

Dar, ca la o poruncă neauzită, oastea nou sosită îşi îndreptă 
privirile spre palatul domnesc. Vodă Basarab bătrînul îi privea 
din pridvor cu bunătate părintească şi-i aştepta cu nerăbdarea 


lui dintotdeauna. Şi atunci toţi, ca la aceeaşi poruncă, izbucniră 

într-o urare caldă, ce le venea din adiîncul sufletului pentru 

bărbatul care le ridicase ţara la cinstea de care se bucura acum: 
— Să trăieşti întru mulţi ani, manata! 


Sosit în mare grabă la biserica Sîn Nicoară, banul Mărăcine 
nu mai trebui să-şi piardă vremea bătînd în poartă şi aşteptînd 
să i se deschidă. Porţile erau date de perete şi biserica deschisă 
pentru slujba de seară. Din tindă, Vlad aruncă o privire în sfîntul 
lăcaş, crezînd că o va vedea pe aceea pe care sufletul său o 
dorea cu atita putere în acele clipe, dar biserica era goală. 

„Aşadar, toţi se află încă în casa părintelui Antonius”, 
cugetă banul şi, din cîţiva paşi, fu la uşă, ciocăni şi o deschise 
fără să mai aştepte a fi poftit de nimeni. 

In încăpere însă nu se aflau decit abatele şi părintele 
Ambrozius Chelarul. 

— Plecăciune, cuvioşi părinţi! îngină banul. Şi bine v-am 
găsit 

— Bine-ai venit, bane, îi răspunse Antonius după vreme 
îndelungată foarte. 

— Războiul ştii cînd începe, părinte, dar cînd sfirşeşte 
niciodată. Dar unde-s oaspeţii sfinţiei-tale? 

Antonius dădu din cap cu amărăriune, oftă şi spuse în 
şoaptă, de parcă ar fi rostit o mare taină: 

— Cred că au sosit de mult în Francia! 

Banul rămase ca trăsnit. De abia putu să rostească cu 
glasul răguşit şi sugrumat de supărare: 

— Cum aşa? Cînd au plecat? Şi de ce au plecat? 

— O, fata n-are nici o vină! Dacă ar fi fost după ea, te-ar fi 
aşteptat pînă-n veac! Dar, după ce au trecut trei săptămîni de la 
plecarea domniei-tale, fratele ei a dat semne de nerăbdare şi a 
spus întocmai ce spuseşi odinioară domnia-ta, bane: „La război 
ştii cînd porneşti, dar cînd te întorci niciodată. Luptele acestea 
cu tătarii pot dura şi un an. Ai noştri ne aşteaptă îngrijoraţi, iar 
noi zăcem pe aici, fără de nici un rost!” Aşa a vorbit Charles de 
Valois, iar ceilalţi i-au ţinut hangul. Fata s-a împotrivit din răs- 
puteri sărmana; ea ar fi voit să rămînă singură aici şi să te 
aştepte. Dar ei au luat-o cu de-a sila. 


— Ah, părinte, părinte, se căină banul rănit în suflet, cu de- 
a sila trebuia s-o ţii sfinţia-ta şi să mi-o păstrezi, aşa precum te- 
am rugat din inimă cînd ţi-am încredinţat-o. 

— Eşti nedrept cu ea, o judeci cu mare greşeală, bane, să 
ştii! Fata nu putea face nimic. 

— De ce? 

— Pentru că cei patru însoțitori ai ei, dîndu-şi seama că 
Maria are ginduri de fugă, au legat-o şi au ţinut-o închisă în casă 
pînă în ziua plecării! 

— Ah, de l-aş avea în mînă pe acest Charles de Valois, l-aş 
strivi ca pe un şarpe veninos ce este! 

— Linişteşte-te, bane! Bea, te rog, această licoare gălbuie. 
Aşa, şi gîndeşte-te că în viaţă ne aşteaptă multe împrejurări 
bune sau rele, la care nici n-am visat vreodată; iar ele sosesc 
atunci cînd ne aşteptăm mai puţin! Dar acestea vin pe rînd: cînd 
rele, cînd bune! Eu sînt încredinţat că nu se poate, după această 
grea încercare prin care a trecut şi trece încă sufletul domniei- 
tale, să nu se ivească şi împrejurarea cea bună care să-ți 
îmbucureze inima, făcîndu-te să uiţi toată amara supărare de 
astăzi. 


CAPITOLUL III 


În care lucrurile par a se îmbunătăţi întrucîtva născînd nădejdi în 
sufletul banului Mărăcine. 

rimăvara anului 1346 părea că se înstăpiînise de-a binelea 

în Ţara Românească. Luna lui Mărţişor venise cu zile 

zbîrlite nu numai cît ţinuseră babele, dar chiar şi spre 
sfîrşitul ei. 

Dar Prier, care era la mijlocul primăverii, se arătase cu 
soare puternic şi totuşi dulce; pomii, dezgoliţi pînă mai ieri, 
primiseră deodată podoabă albă, ca prin farmec, peste noapte, 
de parcă s-ar fi scuturat deasupra lor tot omătul unei ierni 
darnice peste fire. Berzele se aşezaseră temeinic la casele din 
anii trecuţi, ca şi rindunelele, care-şi făceau acum de lucru pe la 
cuiburi, astupind cu dibăcie crăpăturile sau durîndu-şi alte 
adăposturi noi în cea mai mare grabă. Liniştea domnea 
pretutindeni în Ţara Oltului, şi oamenii harnici începuseră să se 
pregătească de muncile ce-i aşteptau: pe ogoare şi în grădini, în 
livezi şi în păduri. În dimineaţa aceea călduţă cu cer senin, fără 
un fir de nouraş şi fără o adiere, banul Mărăcine cobori cu paşi 
rari scara înaltei sale cule din Craiova şi se duse de-a dreptul în 
grădina din spatele casei. Ochii i se bucurau adînc de priveliştea 
ce i se înfăţişa: cireşii parcă erau nişte mirese uriaşe de basm ce 
şedeau şăgalnic într-un picior, oprite astfel parcă într-o horă 
mare de un vrăjitor poznaş. lar zumzetul albinelor, pornite din 
revărsatul zorilor în colindă, îi sfiriiau adormitor pe la urechi, 
îmbiindu-l la visare. Se opri sub cel mai bătrîn cireş sădit chiar 
de el, acolo, în anii copilăriei, şi respirind cu nesaţ mireasma 
suavă a florilor cugetă: „Doamne, cîtă frumuseţe e în această 
lume... şi cum trecem pe lîngă ea, de multe ori fără a o lua în 
seamă! Şi la fiecare curgere de vreme din an găseşti alte şi alte 
frumuseți şi bogății, şi toate sînt în continuă schimbare, doar 
frumuseţea e veşnică, nepieritoare!” Dar din toropeala ce părea 
să-l copleşească, iată că-l trezi un glas cunoscut, prietenos: 

— Bună dimineaţa, cinstite bane! 

— Ehei, vezi, şi nu-ţi vine să crezi! Sărutăm dreapta sfinţiei- 
tale, părinte Antonius! Dar ce vint te-a suflat de la Curtea de 
Argeş la Craiova în miez de primăvară? 


— Vînt bun, bane! Şi a venit cu adierea sa tare de departe... 
Tocmai din Francia! 

Banul Mărăcine se încruntă o clipă şi îndată veni mai 
aproape de preot: 

— Ce vrei să spui, părinte? 

— Veşti de la Paris, bane! 

Mărăcine îşi duse brusc mîna la inimă, ca şi cum ar fi voit 
să-şi potolească bătăile prea repezi..? 

— De la ea? 

— Ca şi de la ea! De la fratele ei! 

— Îndrăzneşte acest răuvoitor al meu să-mi trimită veşti? 
Ce mai vrea oare acest om, pe care eu l-am privit cîndva ca pe 
un iubit cumnat? 

— Citeşte, bane, ce-ţi scrie Charles de Valois, rudă 
îndeaproape cu regele Filip al VI-lea al Franciei. 

Şi banul Mărăcine citi cu glas tare şi cu adincă uimire: 

„Prea respectate seniore bane, Vlad Mărăcine, 

In curgerea vremii, cît am stat la Curtea de Argeş, pe cînd 
senioria ta erai la luptă cu tătarii, am aflat multe lucruri de bine 
despre ara Românească, despre vitejia şi îndrăzneala 
românilor în luptele ce le-au dat cu vrăjmaşii şi mai cu seamă 
despre neasemuita vitejie a domniei-tale şi a oamenilor ce-ţi sînt 
îndeaproape prieteni. Preaiubita noastră ţară Francia se găseşte 
de o vreme la mare şi greu impas din pricina anglilor care au 
cotropit-o şi vor să-i răpească bunul cel mai de preţ al unui 
popor: libertatea. 

Francia nu mai poate face faţă luptelor fără ajutor dinafară. 
Mulţi din multe ţări ne-au sărit întru ajutorare, dar avem nevoie 
de şi mai mulţi. Te rugăm ca pe un adevărat şi iubit frate, bane, 
să ne întinzi puternica domniei-tale mînă de ajutor, luptînd 
alături de noi pentru libertatea Franciei noastre prea iubite. 
Cîndva s-ar putea să-i venim şi noi în ajutor ţării domniei-tale de 
va avea vreodată nevoie de ajutorul nostru! 

In împrejurarea că vei privi cu bunăvoință rugămintea 
noastră, părintele Antonius îţi va da toate lămuririle ce le vei 
cere. 

Rămiîn al domniei-tale, ca un adevărat şi bun frate, 

Charles de Valois”. 


— Ei, ce spui, bane, de această scrisoare? întrebă Antonius 
pe Mărăcine, care rămăsese pe gînduri şi îşi pierduse privirea în 
fundul zării albastre, fără să vadă nimic însă. 

Scrisoarea lui Charles de Valois îi răscolise sufletul şi-i 
deschisese rana ce i se păruse vindecată. 

Işi întoarse ochii pătrunzători către preot şi spuse într-un 
tîrziu! 

— De Maria de ce nu pomeneşte nimic, părinte? Şi ea de ce 
oare n-a folosit acest minunat prilej pentru a-mi trimite o ştire 
cît de mică, două-trei vorbe acolo, măcar? 

Antonius zimbi cu înţelegere, oftă şi dete răspunsul: 

— Dacă te pofteşte în Francia, bane, se cheamă că o vei 
vedea şi pe Maria şi vei putea sta de vorbă cu ea nestingherit şi 
îndelung. 

Banul rămase o vreme pe gînduri şi întrebă: 

— Cine ţi-a adus această scrisoare? 

— Au venit alaltăieri doi oameni de la Paris trimişi de 
Charles de Valois la mine, la Sîn Nicoară, ca din partea 
episcopului, chipurile, cu treburi bisericeşti. Ei ştiu mai multe 
decit e scris pe sulul de vițel, dar ţi le vor spune prin viu grai. 
Intrebarea este dacă primeşti să le dai ajutorul cerut sau nu. 

— Dar mai încape vorbă, părinte? Cînd a dat înapoi vreun 
român de la o astfel de treabă, că doar ne cunoşti de zeci de 
ani. Numai că aici nu pot hotărî eu, de unul singur, ci e nevoie 
de încuviințarea măriei-sale, Basarab Vodă. Însă eu voi veni la 
Curtea de Argeş cu oamenii mei de nădejde, pregătit ca de 
plecare pentru un drum lung. 


Mare fu uimirea şi bucuria banului Mărăcine cînd sosi la 
Curtea de Argeş şi văzu că unul din cei doi oameni veniţi în solie 
era părintele Honore, însoţitorul Mariei de acum un an. Zimbind 
cu plăcere, Vlad întrebă nerăbdător: 

— Ce face domniţa Maria de Valois, părinte Honore? 

— Vă aşteaptă cu mare nerăbdare în Francia, bane! 

— Aşa să fie? se bucură Mărăcine. Dar despre asta vom sta 
de vorbă pe îndelete mai tîrziu. Acum să purcedem la treabă! 
Inainte de a da ochii cu măria-sa Basarab vodă voi să ştiu cu de- 
amănuntul tot ce am a-i spune şi a-i cere. Aşa că, cinstiţi soli ai 
lui Charles de Valois, vă ascult! 

Părintele Honore îi grăi cu glasul scăzut: 


— Povestea războiului pustiitor pentru noi dintre regii 
Franciei şi ai Angliei este veche şi lungă. Filip al IV-lea cel 
Frumos, fostul nostru rege, murind destul de tînăr în 1314, îl 
lăsă moştenitor pe cel dintii fiu al său, Ludovic al X-lea, care 
muri la numai doi ani de domnie, fără să aibă urmaşi de parte 
bărbătească. A lăsat o fată. Atunci fratele lui Ludovic, deci al 
doilea fiu al lui Filip, numit tot Filip, a făcut în grabă o adunare 
din cei mai de seamă nobili şi clerici ai ţării, hotărînd că în 
Francia o femeie nu se poate urca pe tron. Şi bineînţeles că s-a 
urcat el sub numele de Filip al V-lea. Dar iată că şi acesta a avut 
parte de domnie scurtă, murind după şase ani, fără să aibă nici 
el moştenitori bărbaţi. Acum a venit rîndul celui de al treilea fiu 
al lui Filip al IV-lea cel Frumos, adică al treilea frate mai mic al 
celorlalţi doi regi. Acesta se numea Charles şi semăna cu taică- 
său, de aceea i-au spus şi lui „cel frumos”. Aici, părintele Honore 
se opri o clipă, oftă adînc şi continuă: E, dar se vede că un 
blestem groaznic căzuse pe urmaşii lui Filip al IV-lea cel Frumos, 
că şi acest ultim rege Charles muri în scurtă vreme, fără 
moştenitori de parte bărbătească. Acum totul se arăta foarte 
încurcat pentru tronul văduv al Franciei. Pe cine să aleagă de 
urmaş al lui Filip al IV-lea cel Frumos şi al fiilor acestuia? De la 
Filip cel Frumos mai rămăsese numai o fiică, Isabela, acum 
regina Angliei şi mama regelui Eduard al Iil-lea de astăzi al 
Angliei, care poartă în vine sînge de francez. Incîntătoarea 
regină Isabela n-a moştenit de la tatăl său, fostul rege Filip cel 
Frumos, numai înfăţişarea atrăgătoare, ci şi unele din 
apucăturile acestuia. Dacă regele Eduard al Il-lea al Angliei ar fi 
ştiut pe cine ia lîngă el pe tron s-ar fi cutremurat şi s-ar fi 
lepădat ca de satana, căci soţia lui, Dumnezeu ştie pentru care 
pricină, l-a ajutat din toate puterile pe bietul ei soţ să se ducă pe 
lumea cealaltă cît mai degrabă, dîndu-i să bea otravă. 

— Ce-i drept, cinstită familie de regi! se miră banul 
Mărăcine. Şi acum? 

— Isabela, în urma hotăririi luate de adunare, nu poate 
domni în Francia. Dar tînărul rege Eduard al Ill-lea, fiul ei, 
socoteşte că e dreptul lui să fie în acelaşi timp şi regele Angliei 
şi al Franciei. În vremea aceasta, adunarea franceză de nobili şi 
clerici a încredinţat coroana Franciei bravului nostru rege, Filip 
al VI-lea de Valois, supranumit cel îndrăzneţ, vărul bun al lui Filip 
al IV-lea cel Frumos şi unchiul lui Eduard al Ill-lea al Angliei, 


socotind pe bună dreptate că Isabela, neavînd drept la tronul 
Franciei, nici nu poate să i-l dea fiului ei, Eduard al III-lea. Şi de 
aici toată dihonia. Eduard al lIll-lea al Angliei, pe jumătate 
francez, mai este şi vasalul regelui Filip al Vl-lea de Valois al 
Franciei prin pămînturile ce le stăpîneşte în ţara noastră. El însă, 
furios la culme că nu a fost ales rege în Francia, a început 
războiul, spre a-l alunga pe Filip, unchiul său, şi a-i lua tronul. 

— Şi a pătruns în Francia? întrebă banul Mărăcine. 

— Da. A fost mult ajutat şi de trădarea unor nobili de-ai 
noştri, care nădăjduiau să tragă foloase mai mari dacă Eduard al 
Angliei va ajunge rege şi în Francia. 

— Am înţeles, părinte, totul. Aşteaptă aici! Mă duc la vodă 
Basarab. 

— Cîţi ostaşi te gîndeşti, bane, să iei, dacă mi-e îngăduit să 
fac întrebarea? 

— Cam la un sfert de mie. Altminteri ce ajutor i-aş putea.da 
măriei-sale Filip? Dar de ce ai rămas pe gînduri, părinte Honore? 
Ţi se par puţini? 

— Prea puţini pentru o oaste şi prea mulţi pentru o solie. 
Cum ne vom putea strecura prin ţări străine şi ce vom spune ca 
să fim crezuţi că ne ducem pentru ce ne ducem? 

— Este drept ce spui sfinţia-ta. După ce am să-i cer lui vodă 
încuviințarea plecării, am să-i arăt şi temerile noastre. Nu se 
poate să nu găsească măria-sa ceva care să ne vină în ajutor! 

Şi banul, ridicîndu-se, se îndreptă spre uşă, parcă mai uşor 
şi mai sprinten ca niciodată. Dar cînd deschise uşa cum 
obişnuia, cu grabă, şi ieşi în tindă, fu cît pe-aci să se lovească de 
un călugăr ce se străduia să aprindă un sfeşnic din dreapta 
canatului uşii. La lumina lumînării, ce abia apucase să-şi înalțe 
flacăra piîlpîind, banul Mărăcine zări un chip tînăr, bălai, cu ochii 
verzui, plini de sfiiciune. Călugărul grăi şoptit în latineşte, de 
parcă ar fi rostit o rugăciune: 

— Domnul cu voi! 

— Bună seara! grăi apăsat banul cu atita tărie, încît flacăra 
luminii şerpui ca bătută de vînt. Cine eşti sfinţia-ta, părinţele? 
Că nu te-am mai văzut pe-aci? 

Înainte însă de a veni răspunsul celui întrebat, uşa se 
deschise şi în pragul ei se ivi părintele Antonius, care dete grăbit 
lămuriri banului. 


— E fratele Pietro, nou la noi în ascultare! E italian de 
neam, dar a trăit mai mult la mănăstirile din Ungaria! 

— Aha! dădu din cap banul şi adăugă cu două înţelesuri: 
Apoi, dacă nu ştie încă româneşte, cred că are să înveţe repede, 
că limbile noastre se aseamănă fpâce. şi ieşi în mare grabă. 


Basarab vodă ascultase tot ce-i spusese banul Mărăcine, 
fără a-l întrerupe o clipită măcar. Acum privea pe fereastră şi nu 
spunea nimic. Banul, cu inima strînsă de grijă că vodă nu-i va da 
învoiala cerută, îşi frămîntă căciula în mînă, pînă-i căzu pana 
verde de cocoş sălbatic. 

Într-un tîrziu, bătrînul voievod grăi tărăgănat: 

— Cred, Vlade, că de-ar fi trăit taică-tău, preaiubitul meu 
sfetnic, Radu Mărăcine... 

— S-ar fi învoit să plec, măria-ta! îndrăzni banul să-i ia 
repede vorba din gură. 

— Taman asta voiam să spun şi eu! rise Basarab. 

— Să trăieşti, mărite stăpîne! strigă banul vesel, mai tare 
decit s-ar fi cuvenit 

— Dacă mi se cere un ajutor din partea unor rubedenii 
îndepărtate, şi-l putem da, apoi nu se cade a le lipsi pe aceste 
rude de ce ne cer. Intrebarea este numai dacă-l putem da. 

— Cu prisosinţă, luminăţia-ta! Să ne vedem noi acolo şi apoi 
lasă-i pe duşmani pe mîna noastră! 

— Bine ar fi, bane, să vă vedeţi acolo! Mărăcine adăugă cu 
grijă: 

— Tocmai aici e clenciul, măria-ta, asta-i tot ce ne pune pe 
gînduri. Să ne înveţi, luminate stăpiîne, cum s-o scoatem la 
capăt, ca să ajungem cu bine în Francia la regele Filip al VI-lea! 

— Mai întîi de toate, începu Basarab vodă, să vă împărţiţi şi 
să mergeţi în cinci pilcuri de cîte cincizeci de oameni risipiţi, 
fiecare ceată pe alte căi, prin alte părţi de ţară. Eu am să chem 
diacul să vă facă pentru fiecare ceată cîte o carte către măria-sa 
Filip de Valois, precum că-l rog să-mi dea cu împrumut o sută de 
mii de galbeni pe timp de doi ani, fiindu-mi de mare trebuinţă 
neîntîrziat. Aceste cinci cărţi bane, va să le păstraţi ca pe ochii 
voştri din cap, că numai cine are carte are parte şi la domnie, şi 
la judecată, şi peste hotarele ţării sale, aşa să ştii! 

— Da, măria-ta! 


— Dacă vă va opri cineva cu sila pe undeva, arătaţi cărţile 
de la mine. Dar să nu vă semeţiţi şi să nu puneţi mîna pe pală 
decit la mare nevoie. Pe cît se poate, să treceţi nebăgaţi în 
seamă. Şi nu uitaţi, la înapoiere, să-i cereţi cărţi de trecere şi 
măriei-sale Filip! 

— Am înţeles, luminate stăpine! 

— Cătaţi să aveţi buni oameni de legătură în cetăţile prin 
care veţi trece şi pe care le veţi hotărî voi mai dinainte. Oameni 
de nădejde, care să se întilnească între ei pentru ştiri şi toţi să 
ţină legătura cu domnia-ta. lar laolaltă să nu vă strîngeţi decît la 
hotarul Franciei. Abia acolo veţi putea răsufla în voie şi veţi 
putea merge toţi împreună, nestingheriţi de nimeni. 

— Thiii, asta e, măria-ta, şi necum altfel, strigă bucuros 
banul, învăluindu-l pe vodă într-o privire plină de respect şi 
admiraţie. 

Vodă ridică mîna: 

— Să-ţi ajute Cel de sus, aşa precum îţi doresc eu, şi-om 
mai vorbi. Pînă atunci am a-ţi mai da cîteva poveţe pentru drum 
şi mai cu seamă pentru lupta în care ai să te întreci cu angli. 
Vezi că apusenii au alt fel de a se lupta decit noi răsăritenii. Și 
tocmai aicea mi-e nădejdea de biruinţă, cu toate că sînteţi 
puţini. lată, dragul meu, ce cred eu că e bine să faceţi! Şi vodă 
Basarab, rotindu-şi privirea ageră de jur împrejurul încăperii, 
începu să calce cu paşi rari şi să vorbească cu glas scăzut, ca de 
taină, cu toate că nu-i putea auzi nimeni. 

In prima clipită, cînd măria-sa deschisese gura să 
vorbească, se auzi un răpăit de ploaie repede; ca un vuiet uşor 
venit grăbit dinspre munte. Un fulger scurt spintecă cerul, 
luminînd viu încăperea pentru o clipă şi peste puţin se auzi un 
bubuit îndepărtat, ce stîrni ecouri în văi. 

Amiîndoi bărbaţii îşi încrucişară privirile, uitîndu-se apoi pe 

În care aflăm întîmplări neaşteptate, ce se ivesc în drumul 
călătorilor noştri, punîndu-le vitejia la grea încercare, şi vedem 
cum, uneori, un brici tocit poate face mai mult decit o spadă 
bine ascuţită. 

ău ai făcut că nu m-ai întrebat şi pe mine, măria-ta! Hai, 

doi popi, ăi mai bătrîni, treacă-meargă, dar trei popi în 

aceeaşi ceată, zău aşa, prea e de tot. Ce nevoie aveam şi 
de tinerelul ăsta, abia pripăşit pe la noi, Petre sau cum naiba îi 
zice? 

Cel ce rostea cu atita supărare vorbele acestea era uriaşul 
Măciucă, dus de un cal cu greu aflat în cuprinsul ţării pe măsura 
lui. Banul Mărăcine şopti, aplecîndu-se spre urechea tovarăşului 
său: 

— Ai încredere în mine, frate Măciucă! Doar ştii că eu nu fac 
nimic fără rost. Tu cată numai să fii cu ochii în patru la tot ce se 
petrece, oricît de neînsemnat lucru ţi s-ar părea. Căci din cele 
crezute de neluat în seamă se ivesc de multe ori cele mai mari 
primejdii. 

x 

După sfatul lui Basarab vodă, cele două sute cincizeci de 
voinici se împărţiră în cinci cete de cite cincizeci, toţi călări, 
avînd pe deasupra cite încă zece cai necălăriţi şi cîte două care 
uşoare cu coviltire, în care îşi aveau păstrate, ferite de vedere, 
de-ale mîncării şi mai cu seamă uneltele lor de luptă: spade bine 
ascuţite, arcuri, săgeți, ghioage şi sulițe. Cei trei preoţi, care 
făcuseră atita necaz uriaşului nostru, călăreau la mijlocul cetei şi 
sporovăiau de mama focului într-o limbă pe care numai banul o 
putea înţelege. Degeaba trăgea Măciucă cu urechea, doar o 
prinde ceva, nu pricepea o iotă. Cei doi bătrîni erau mai guralivi. 
Cel tînăr, Pietro, vorbea mai greu: mai mult tăcea şi părea dus 
pe gînduri. 

Înaintau prin ţinuturile maghiare şi pînă acum nu li se ivise 
în cale nici o piedică. Ajunseră nesupăraţi de nimeni pînă în 
apropierea Debreţinului. Aici trebuiau să facă iarăşi popas şi să 
se întilnească cu opt oameni de legătură ai celorlalte patru cete 
hotăriţi la plecare, cîte doi de ceată. Ostaşii banului erau plini de 


voie bună, şi, ca să le treacă timpul mai repede, se ţineau de 
glume. Măciucă se îndepărtase de banul Mărăcine şi călărea în 
dreptul preoţilor papistaşi. Lîngă el mergea cu mîna stingă în 
şold, vorbind vrute şi nevrute, Calomfir, un flăcăiandru din 
Craiova, care se ţinea aşa de zdravăn şi de mîndru în şa, de 
parcă ar fi fost născut călare. Se ciorovăia de zor cu Măciucă, 
acum cu chef să-l necăjească pe tînărul său tovarăş de drum. 
Auzind risete, banul îşi struni puţin armăsarul negru, care-şi 
încetini pasul şi-l aduse tocmai lîngă cei doi. 

— Aşa te vreau, frate Măciucă! spuse Mărăcine, zimbind la 
risetele oştenilor. Dar care-i povestea de v-aţi înveselit aşa? 

Icnind de rîs, Măciucă spuse, ştergindu-se la ochi de lacrimi 
cu podul palmei: 

— Auzi, măria-ta, ce-i trece prin cap lui Calomfir? Cică el nu 
se lasă pîn’ nu s-o întoarce din Francia cu o fată de acolo! 

— Ei şi? 

— Apăi eu l-am întrebat cum se va înţelege cu dinsa! 

— Şi el? 

— E, cică pînă una-alta, o să-l roage pe părintele Onofrei, 
sau cum naiba îl cheamă pe limba lui, să-i fie tilmaci, că la 
dragostea adevărată cică n-ai nevoie de prea multă vorbărie. l-a 
căzut mintea-n călcîie, ce mai încoace-ncolo! Şi apoi asta încă n- 
ar fi nimic, măria-ta, dar eu l-am întrebat: „Cu ce ai s-o ţii, mă?” 

— Ei, îi luă banul partea lui Calomfir, da’ ce, el n-are nimic? 

— Are, măria-ta, cum să n-aibă, are curtea plină de... 
bătătură! 

Măciucă şi Calomfir se porniră amindoi pe ris straşnic. 

— Şi? îl zgîndări banul înveselit. 

— E, mai are şi o capră... şi oi mai puţine! larăşi risete. 

— Nu te-am ştiut atît de poznaş, măi Măciucă! zise banul. 
Lasă omul în pace! Dacă i-o cădea cu tronc vreo fată din Francia 
şi ne-om întoarce cu bine acasă, crezi tu că n-am să-i port eu de 

— Aşa, aşa, măria-ta. Să trăieşti trei vieţi că-mi ţii partea, 
se bucură Calomfir. 

— Măciucă, spuse de astă dată mai încet banul Mărăcine, 
lasă-ţi popii în plata Domnului şi vin după mine, că avem ceva 
de taină. 

Şi banul, strîngînd puţin în pinteni burta negrului, porni de 
unde venise, iar îndată după el sosi şi Măciucă. 


— Mergi mai strîns lîngă mine, grăi banul. Aşa! Şi acum 
ascultă: cei doi popi bătrîni e firesc să meargă cu noi, că doar ei 
ne-au chemat şi ne călăuzesc în Francia; iar pe cel tînăr, Pietro, 
pripăşit de curînd la Curtea de Argeş, a stăruit să-l iau părintele 
Antonius, care spunea că ne poate fi bună călăuză prin ţara 
ungurească. 

— Dar de ce să meargă cu noi şi nu în altă ceată, care n-are 
nici un fel de popă! se miră Măciucă. 

— Ei, vezi, aici e aici, răspunse Mărăcine. Mi s-a părut de la 
început cam ciudată rugămintea prea stăruitoare a lui Antonius 
ca să-l iau cu noi. Şi atunci l-am luat chiar în ceata noastră, spre 
a-l avea în ochii mei tot timpul. E Mial sănătos! 


La Debrețin oştenii se împrăştiară ca puii de potîrniche la 
vreo trei hanuri aproape unul de altul; iar banul Mărăcine cu ai 
lui preoți şi încă vreo cinci oşteni de nădejde se opriră la „Pajura 
de aur”, unde cerură hrană şi adăpost pentru ei şi cai. In aceeaşi 
noapte şi a doua zi, în zori, mai picară pe rînd, la scurtă vreme 
unii de alţii, opt oşteni călări, trudiţi de drum şi Infometaţi. 
Îmbucară ceva grăbiţi şi căzură istoviţi de somn. La ceasul 
prînzului, în odaia cea mare cu mese a hanului, se întîlniră ca 
din întîmplare cei ce se vorbiseră să se întilnească încă de acum 
cîteva zile. Schimbară citeva vorbe: toate erau bune şi mergeau 
pe făgaşul dorit. Oprirea următoare se hotări la Buda. De plecat 
vor începe să plece pe rînd, mai departe, însă aceasta abia a 
doua zi, ca să mai capete puteri şi în noaptea ce venea. 

Dar iată că în dimineaţa următoare, cînd banul Mărăcine îşi 
adună oamenii ca să-i pregătească de drum, unul dintre ei 
lipsea: fratele Pietro! 

Îl căutară în dreapta, în stînga, pretutindeni, dar zadarnic; 
parcă intrase în pămînt. Atunci Mărăcine îl chemă pe hangiu şi-l 
întrebă dacă nu l-a văzui cumva sau nu ştie ceva despre cel pe 
care-l căutau. 

— De cum v-aţi culcat aseară, vorbi hangiul, călugăraşul de 
care întrebaţi a coborit, mi-a cerut calul şi a spus că măria- 
voastră l-aţi trimis înainte la o mănăstire din Solnic ca să vă 
pregătească popasul următor, precum şi c-o vorbă de taină 
pentru părintele stareţ! 

— Aha, îţi mulţumesc, prietene, pentru ştire! S-ar putea să 
se ducă în altă parte, dar s-ar putea să se ducă şi chiar acolo 


unde a spus, închipuindu-şi că noi nu vom căuta cu totul în alt 
loc, necrezind că este chiar atît de prost, încît să ne spună 
adevărul. Dar ori încotro i-ar fi ţinta, Tisa tot trebuie s-o treacă 
pe undeva, pe pod umblător, că înot, călare, nu cred să se 
încumete. Şi pod pe Tisa, în apropiere, nu e decit spre Solnic. 
Dar de acum înainte ne putem aştepta la orice, continuă banul 
îngîndurat. Trebuie să fim cu ochii în patru şi, mai cu seamă, să 
ne schimbăm hotărtrile de care ştie şi el. Bine că n-au plecat 
încă oamenii noştri de legătură. lată că e bună şi zăbava 
cîteodată! 

Aci se amestecă în vorbă şi părintele Honoré, care era mai 
abătut decit toţi: 

— Măria-ta, iscoadele mişună pretutindeni, iar veştile către 
duşmani cred că au pornit din vreme chiar din Curtea de Argeş 
înainte de plecarea noastră, ştiri care ajung mai repede decit 
cele duse de cei mai iuți telegari din lume! 

— Cum, părinte? voi să ştie banul. 

— Duse de porumbei călători, mărite bane! 

— Ce porumbei şi de unde? se miră banul. 

— Porumbeii din coteţele de la biserica Sîn Nicoară, pe care 
îi creşte părintele Antonius. 

— İl banuieşti cumva pe acest cucernic preot? 

— Nu pe el îl bănuiesc, dar înainte de sosirea măriei-tale de 
la Craiova, într-o seară, fratele Pietro, pe care eu l-am găsit 
acolo, mi-a spus că părintele Antonius e încîntat de el, că-i plac 
porumbeii şi că s-a bucurat tare mult cînd i-a adus din Ungaria 
două perechi de misirlii. Mare minune dacă din cei patru 
porumbei n-au mai rămas decit trei sau chiar doi la Sîn Nicoarăi 

— De-i aşa, treaba începe să se încurce. Ce-i de făcut? căzu 
banul pe gînduri. 

Părintele Honore răspunse cu şiretenie: 

— Ceva tot ar mai fi de făcut, bane. Fii bun şi vin cu mine, 
rogu-te, sus, ca scurtul răgaz pe care-l avem să-l folosim cît mai 
înţelept cu putinţă. 

O ploaie repede de primăvară stropise drumurile, înlăturînd 
praful şi alungînd căldura ce începuse a se lăsa apăsătoare. 
Călăreţii noştri porniseră de la hanul „La pajura de aur” de 
aproape două ceasuri, cînd, la o răscruce de drumuri, ce avea 
înspre apus o dumbravă de stejari, le ieşi înainte, ca din senin, o 
ceată de vreo sută de ostaşi străini, toţi călări, cu un steguleţ 


alb în frunte. La semnul căpeteniei lor, românii, în număr de 
vreo cincizeci, se opriră. Oşteanul ce purta steagul alb veni 
înaintea căpeteniei şi spuse într-o românească aspră: 

— După cum se vede, preacinstiţi oşteni, purtăm steag de 
pace. Dorim a grăi cu măria-sa banul Vlad Mărăcine! 

—  Grăbiţi, dară! spuse răspicat călăreţul din fruntea 
românilor. Eu sînt banul Mărăcine! Voi cine sînteţi, ce doriţi şi 
mai cu seamă de ce ne opriţi din drumul nostru, care ne e tare 
cu grabă? 

— Măria-ta, vorbi mai departe stegarul, iată care este solia 
mea, poruncită mie de boierii din ţara domniei-tale, care şi 
astăzi tînjesc de dorul ei: Danciu şi Dionisie! Aceşti mari boieri, 
plecaţi de atita amar de ani din Ţara Românească, vă roagă să 
faceţi un scurt popas, spre a grăi cu domniile-lor ceva de taină! 

— Dar ţi-am spus că mi-e tare degrabă drumul nostru. La 
înapoiere, poate! Şi aşa sîntem în întârziere! 

— Nu va dura prea mult acest sfat. De ştiut nu ştiu, dar 
presupun că ar voi să se întoarcă în Ţara Românească şi doresc 
să capete o povaţă de la măria-ta! 

— Ha, ha! izbucni în rîs banul Mărăcine. Ei să capete povaţă 
de la mine?! Tocmai ei, care ar putea să-mi fie părinţi? Dar cum 
de au ştiut domniile lor de trecerea mea prin Ungaria şi mai cu 
seamă prin aceste părţi de ţară? întrebă Mărăcine. 

— i-o spun cinstit, bane: de ce mai sînt pe lume iscoadele? 

— Aşa! Îmi place cum vorbeşti. Să mergem dară! Cîţi ostaşi 
îmi pot lua cu mine? 

Aici stegarul, plecîndu-şi capul într-o parte şi privind cam 
pieziş, răspunse: 

— Nici unul, măria-ta! Nu sîntem noi destulă pază? 

Atunci banul îşi ridică sprîncenele a mirare şi întrebă: 

— Asta nu miroase oare a prins? Să merg aşa, de unul 
singur, şi să mă las în mîna a doi oameni de care nu mai ştiu 
nimic de aproape douăzeci de ani şi care ştiu că nu-mi sînt 
prieteni? 

— Dar nici duşmani nu-ţi sînt, măria-ta. Ai să te 
încredinţezi. Să mergem, îţi spun eu că e mai bine să nu 
întîrziem prea mult! 

Călăraşii români fierbeau de miînie, dar căutau să-şi 
stăpînească pornirea de a sări la luptă. Fiecare ar fi avut de 
furcă cu cite doi potrivnici: floare la tireche pentru ei. Numai 


Măciucă ar fi isprăvit degrabă cu zece deodată. Dar vezi că 
porunca era alta şi trebuiau să ţină seama de ea. 

— Bine, încuviinţă banul Mărăcine, şi oamenii mei unde să 
mă aştepte la întoarcerea mea? 

— Aici, măria-ta! Să facă popas aici, în această dumbravă 
răcoroasă, unde găsesc şi un izvor rece şi iarbă grasă din belşug 
pentru cai. 

— Rămiîneţi dar sănătoşi, fraţilor! le ură banul, întorcîndu-şi 
calul spre ei şi făcîndu-le cu ochiul. Apoi, răsucindu-se iarăşi 
spre stegar, porni cu acesta împreună, urmăriţi de ceata 
călăreţilor unguri. 

După ce se îndepărtară, încît nu se mai vedea în lungul 
drumului întregul piîlc cît o căciulă, un călugăraş proaspăt ras de 
lîngă părintele Honore strigă: 

— Şi-acum, copiii mei, după ei! Slavă Domnului că ne-a tras 
ploicica de adinioară! Ne luăm după urmele de copite din noroi 
şi om ieşi noi la liman în vreun fel. Nu-l putem lăsa în gheara lor 
pe fratele meu de lapte Răduţu, care şi-a luat primejdia asupra 
lui din dragoste pentru mine. Hai, şi Doamne ajută! 

Dar n-apucară să pornească bine, că, deodată, înaintea lor, 
pe de lături, ţişniră din dumbravă ca din arc doi călăreţi pe doi 
cai iuți ca focul ce porniră într-o goană nebună. 

Atunci călugărul porunci: 

— lonete, şi tu, Pavele, numai caii să cadă, măcar că-i păcat 
de aşa cai. 

Şi îndată, ca un vifor năprasnic, două săgeți porniră după 
caii care, în clipita următoare, se prăbuşiră în drum. Călăreţii lor 
săriră repede din şa şi o rupseră de fugă: unul în dreapta, iar 
altul în stînga, cu gînd să se ascundă în întinderea nesfirşită a 
pustei. Dar oamenii ageri ai banului Mărăcine îi prinseră îndată. 

— Legaţi-i pe cai, şi hai! Îi vom cerceta la cel dintîi popas. 
Fiecare clipită pierdută poate să m emneze moartea... 


Prinşii nu se lăsară întrebaţi de două- ori ca să răspundă la 
tot ce li se ceruse. Astfel, banul Mărăcine află că fuseseră lăsaţi 
de ceata plecată înaintea lor ca iscoade, cu porunca de a fugi în 
grabă, spre a da de ştire asupra mişcării ce o va face ceata 
banului. Mai spuseră că boierii Danciu şi Dionisie îl aşteptau pe 
banul Mărăcine la Solnic şi că vor să-l ţină ostatec, ca să-i ceară 


lui Basarab vodă averile ce le rămăseseră în Ţara Românească, 
altminteri îl omoară. 

— Eh? oftă banul, auzind această ştire, tot e bine! 
Adevărată vorbă din bătrîni, că de multe ori în tot răul este şi un 
bine. E rău că Răduţu e în mîinile lor, dar e bine că avem destul 
răgaz să ne descurcăm! 

Atunci părintele Honore spuse, rizînd cu mare poftă: 

— Văzuşi, frate Benedict, adică... bane Mărăcine, că uneori 
un brici tocit face mai mult decit o spadă bine ascuţită? 

— Văzui, părinte, avuseşi dreptate, dar şi acuma îmi pare 
rău de barba şi de mustăţile mele! 

— Da, într-adevăr! Şi mie mi-a părut rău de aşa frumuseţe 
de barbă neagră, dar ce să-i faci? Barba rasă creşte la loc, dar 
capul, odată căzut, nu se mai lipeşte pe umeri! Şi apoi pînă vei 
da ochii cu Maria de Valois, o umbră de barbă, cît de cît, tot îţi 
va întuneca obrazul. 

— Mă gindesc, părinte, cu mare grijă ca nu cumva 
păcătosul acela de fratele Pietro să-şi dea seama că nu sînt eu 
cel prins, ci fratele Răduţu. 

— Nu cred să aibă îndrăzneala de a ieşi atit de curînd la 
iveală. Pînă atunci cred că noi vom Line în mînă toate friiele! 


Cînd cei cincizeci de oşteni români ajunseră la cetatea 
Solnic-Dobica se înnoptase, iar poarta era de mult închisă. 

Banul Mărăcine bătu în poartă cu minerul spadei de citeva 
ori să i se răspundă. O uşiţă cît să cuprindă un ochi se deschise 
încetişor şi un glas aspru şi neprietenos strigă prin ea: 

— Miine dimineaţă! şi se închise degrabă. 

Supărat de această obrăznicie, Vlad bătu de astă dată cu şi 
mai multă putere şi vorbi cu glas aspru: 

— Avem carte de la măria-sa Basarab vodă al Ţării 
Romaneşti 

Uşiţa din poartă se deschise din nou şi acelaşi glas lipsit de 
prietenie răspunse: 

— Puteţi avea şi de la Papa, că tot miine dimineaţă vă 
deschid, şi trînti capacul. 

Atunci, banul Mărăcine le spuse tovarăşilor săi de arme, 
care fierbeau de miînie: 

— Fără îndoială că li s-a dat straşnică poruncă să nu intre 
nimeni în cetate în această noapte şi mai cu seamă noi, ca acei 


doi tilhari, Danciu şi Dionisie, să-şi vadă nestingheriţi de 
treburile lor mîrşave. Însă noi vom pătrunde în oraş cu sila şi 
dacă nu le-o plăcea papara ce am să le dau s-o măniînce, să-mi 
faceţi ce-ţi vrea! Ascultă, frate Măciucă... 

— Poruncă, măria-ta! răspunse uriaşul. 

— la-ţi oamenii care-ţi trebuie şi deschide-ne poarta, dar 
fără pic de zarvă! 

— Am înţeles, stăpîne! Staţi în faţa porţii Şi aşteptaţi gata 
de intrare. 

Măciucă îşi trase calul şi-l lipi de iid. Se sui apoi pe el şi, 
întinzîndu-şi mîinile lungi ca de gorilă, ajunse la marginea de sus 
a zidului. Se prinse bine, se aburcă pe zid şi îşi roti cu 
repeziciune privirile de partea cealaltă. Apoi sări îndată jos 
înapoi. 

— E bine! şopti el. Sînt cu totul patru de strajă. Doi joacă 
zaruri în odaia de lingă zid, iar doi fac de pază pe lîngă poartă. 
Eu mă arunc dincolo, hăt, departe de poartă, dar mi-ar mai 
trebui unul ca să isprăvesc repede şi fără mult zgomot. Cine se 
încumetă? 

— Vin eu, Măciucă, rosti banul Mărăcine. Şi atunci oştenii 
murmurară cu adîncă uimire: 

— Chiar măria-ta? 

— Apoi eu îs cel mai potrivit pentru această trebuşoară. 
Căci eu singur mai cunosc felul de a lupta al lui Măciucă. 
Aşteptaţi-ne aici, gata pentru orice împrejurare. Hai, Măciucă! 

— Stăpine, lasă-mă pe mine întîi, că de o fi cumva vreo 
primejdie, s-o înfrunt eu! 

Şi Măciucă se sui din nou pe cal, se opinti şi se lăsă uşor de 
partea cealaltă a zidului cît era el de lung şi de greu. Aşteptă 
cîteva clipite cu urechea încordată şi apoi şuieră ca un mierloi 
de două ori. Banul Mărăcine făcu asemenea lui Măciucă şi se 
treziră amindoi faţă în faţă în întunecimea de nepătruns ce se 
lăsase în cetate. 

— Închide ochii, măria-ta, cîteva clipite şi apoi deschide-i 
iarăşi! Numai astfel ne deprindem cu întunericul şi putem 
vedea. Aşa! Să le facem mai întîi de petrecanie celor de strajă 
cînd s-or îndepărta de poartă! Hai să ne apropiem uşurel de ei! 
Aşa, amîndoi odată, măria-ta. Mîna dreaptă pe gură şi în stînga 
junghiul! 


Şi cei doi străjeri se prăbuşiră amîndoi deodată, abia avînd 
timp să icnească scurt. 

— Aştia-s gata! şopti Măciucă. Acum hai la prietenii lor care 
joacă zaruri în odăiţa de lîngă poartă. 

De astă dată Măciucă bătu foarte cuviincios în uşă, intră în 
odaie fără grabă, spuse bună seara în ungureşte şi cînd cei doi 
îşi ridicară uimiţi privirea spre el şi-l întrebară ce pofteşte, 
acesta, care era cu mîinile goale, ca să nu dea de bănuit, îşi lăsă 
greu pumnii asupra capetelor celor doi, trimiţindu-i în lumea 
viselor. Două căluşuri în gură şi două frînghioare desăvirşiră 
lucrarea uriaşului. 

— Cheile-s la briul ăstuia din stînga, zise Mărăcine. la-le şi 
hai să deschidem degrabă! 

Măciucă luă cheile, deschise poarta mare şi grea, iar oştenii 
pătrunseră uşor în vechea cetate, care dormea liniştită, fără să 
ştie ce se petrece la intrarea ei. 

Banul grăi: 

— lonete, Pavele, Predo, şi tu, Mihăiţă, care ştiţi ungureşte, 
dezbrăcaţi repede pe aceşti patru străjeri şi îmbrăcaţi-vă voi cu 
straiele lor. Apoi luaţi-le armele şi faceţi voi de paza, ca şi cum 
nimic nu s-ar fi întîmplat! Porunca o ştiţi: nu daţi drumul nimănui 
în cetate pînă miine de dimineaţă! 

— “ţăles, măria-ta! 

— lar noi hai spre boierii noştri cei dragi! Noroc cu prinşii de 
la Dumbravă, ca să nu mai bijbiim prin întuneric şi să ne 
pierdem vremea căutînd. Hai, măi flăcăi, c-am să vă răsplătesc 
împărăteşte şi am să vă iau la mine în oaste cu plată! le grăi el 
celor doi unguri. 

Drumul către casele boierilor Danciu şi Dionisie fu scurt. Se 
opriră la casa celui din urmă, unde cei doi prinşi le spuseseră că 
era vorba să fie dus banul Mărăcine. 

Casa ere mare şi arătoasă, cu un cat, cu grădină mare în 
faţă şi înconjurată cu ziduri înalte şi puternice. Poarta era 
încuiată şi în jurul ei nu se simţea ţipenie de om. 

— Să nu aibă nici un fel de pază? N-aş crede! vorbi 
Mărăcine. 

— Pază straşnică, măria-ta, spuse unul din unguri, e în jurul 
casei, nu la poartă! 

— Pesemne că se simte cu musca pe căciulă Dionisie de se 
păzeşte atît de straşnic! lată cum facem, flăcăi! Douăzeci dintre 


voi înconjurați zidul şi păziţi-l. Noi, ceilalţi, ne aburcăm pe cel din 
spatele casei şi sărim cu toţii deodată în grădină, dar cit se 
poate fără zgomot în timp ce sărim, tu, Calomfire, fă ca pisica, 
da’ tare, ştii colea, ca şi cum te-ar fi călcat pe coadă unul cu 
cizma numa-n ţinte. Şi ce-o mai fi, om vedea. 

Cînd săriră zidul cei treizeci de oşteni, o dată cu zgomotele 
de vreascuri rupte şi foşnetul de frunze se auzi un miorlăit jalnic, 
prelung şi înfiorător. 

Dinspre casă, în aceeaşi clipă, se înălţară glasuri suduind: 

— Ptiu, fir-aţi ale naibii, că nu mai poate să aţipească omul 
o clipă de voi! 

Cei trimişi rămaseră pe loc, fără să mai facă o mişcare. 
Apoi, cînd prinseră cu urechea sforăit care începea uşor şi 
întretăiat şi se sfirşea într-un grohăit porcesc, ostaşii, la un 
semn al banului Mărăcine, săriră ca din arc asupra celor trei 
paznici şi-i legară fedeleş. Casa avea nişte uşi mari, frumoase, 
lucrate în fier ars, care însă se deschiseră la cea dinţii apăsare 
de clanţă, alunecînd fără nici un scîrţiit. 

— De laudă ăla care le-a uns! rise Măciucă. Parcă l-aş fî 
rugat eu. 

— Acum paşi de pisică şi urechea aţintită la orice mişcare! 
Mergem încotro s-aude vorbă! le spuse banul Mărăcine. Mult a 


fost, puţin a rămas. 
x 


— Numai aşa-ţi poţi scăpa viaţa dacă ţii la ea, bane! spuse 
Danciu către acela pe care el îl credea Mărăcine, întrucît nu-l 
văzuse de cînd avea zece ani. 

Răduţu, drept, în picioare, cu fruntea sus, legat de miini, îi 
răspunse cu scîrbă: 

— Domnia-ta, boier Danciule, mă socoteşti atît de slab de 
virtute încît să doresc a-mi păstra viaţa, punînd-o în primejdie 
pe a altora!? Atunci la ce bun să mai trăiesc? 

La aceasta, Dionisie, care stătuse de-o parte lîngă uşa 
înaltă de stejar a încăperii, grăi şi el: 

— Domnia-ta, bane, i-ai luat viaţa flăcăului meu acum 
şaisprezece ani! 

— Cine l-a pus să se îmbrace în straiele regelui Carol 
Robert? 

— Ca să-l scape de la moarte! 


— Crezi, domnia-ta, boier Dionisie, că Basarab vodă dacă l- 
ar fi prins pe Carol Robert l-ar fi omorit? Amarnic te înşeli! Eu 
însumi l-am auzit pe vodă cerindu-mi să mă port cu răposatul 
rege cu toată buna-cuviinţă şi să i-l aduc nevătămat de-l voi 
prinde. Şi doar domnia-ta cunoşti prea bine sufletul lui Basarab 
vodă, deşi îl urăşti! Din altă parte porneşte duşmănia domniei- 
tale pe Basarab vodă şi altul e marele necaz ce te stăpineşte: ai 
fi voit domnia, dar, de, aceasta nu-i de nasul oricui! 

— Mă înfrunţi, bane? la aminte că Dionisie nu s-a lăsat 
înfruntat de nimeni niciodată! 

— Nu te lăsa nici acuma, boierule! Şi-atunci, Dionisie, 
cuprins de miînie oarbă, îl lovi pe Răduţu de două ori cu dosul 
palmei pe obraz. 

— Eşti în mîinile noastre, îi strigă Danciu înfuriat, şi-l plesni 
cu sete peste ochi. 

Răduţu scrişni din dinţi şi-i scuipă în obraz, strigîndu-le: 

— Ah, viteji de drumul mare, hodorogi miîrşavi, loviți un om 
legat. Ptiu, vînzători de ţară! 

— Spune-ne unde şi pentru ce te-a trimis Basarab vodă cu 
atiţia oşteni? 

— N-o să aflaţi de la mine nimica chiar de m-aţi arde cu 
fierul roşu, fiare sălbatice! Unde mă duc ştiţi de la fariseul acela 
de călugăr, iscoada voastră, dar ce am de făcut... 

Şi cînd cei doi boieri se apropiară din nou ca să-l lovească, 
Răduţu îi pocni în burtă cu picioarele de se încovoiară pînă la 
pămînt. 

Dionisie urlă frînt de durere: 

— Călăul, să vină călăul! 

lar Danciu strigă ca scos din minţi: 

— Te-ai osîndit singur, bane Mărăcine! Viaţa ta păcătoasă 
atirnă acum de un fir de păr. 

— lar a voastră de două fire! se auzi atunci un glas tunător 
de afară, şi în aceeaşi clipită uşa sări într-o parte lovindu-se de 
zid, iar în sală pătrunseră cu o iuţeală nemaipomenită ostaşii 
banului Mărăcine cu spadele în miini, afară de Măciucă uriaşul, 
care-şi legăna ghioaga în dreapta, rînjind la cei doi bătrîni ce 
rămăseseră aiuriţi de spaimă. Indată Răduţu veni lîngă fratele 
său de lapte rîzînd şi plingînd în acelaşi timp. Acesta îi tăie 
legăturile de la miini şi-i grăi cu glas mare: 


— Eu sînt banul Mărăcine, boierilor! Aşa-i că aţi înghiţit 
găluşca? 

Danciu şi Dionisie se traseră cu frică în ungherul cel 
întunecos al odăii. Banul tună din nou: 

— Nu vă temeţi acum! Acum nu! Dar mai tîrziu, dacă nu vă 
potoliţi, vă spun: amarnic să vă temeţi de mînia mea, că nu veţi 
scăpa nici în gaură de şarpe. Nu-mi mînjesc eu spada cu sîngele 
unor bătrîni plini de venin şi cu mintea rătăcită. Am aflat de 
toate uneltirile voastre. lubiţi vrajba şi vă place să băgaţi 
zizanie! Vreţi să stricaţi buna înţelegere şi prietenie de acum 
dintre Ungaria şi Ţara Românească? Măria-sa regele Ludovic ştiu 
că nu cunoaşte nimic din ce faceţi voi acum, că de-ar şti, v-ar 
izgoni de îndată din ţara lui. N-am vrut să fac zarvă şi am ţinut 
să descopăr cine-şi îngăduie să oprească din drum o solie 
românească pentru Francia. Că altminteri nu ştiu cîţi din ostaşii 
cu plată trimişi de voi întru întîmpinarea noastră s-ar mai fi 
întors să vă aducă răspunsul cuvenit! N-am timp de pierdut. Şi 
aşa mi-aţi răpit o zi. Şi să mai ştiţi că pot avea şi altfel de ac de 
cojocul vostru de berbeci bătrîni. Am să mă pling domniţei Clara 
de Dobica, stăpîna acestui ţinut, peţită de măria-sa Nicolae- 
Alexandru vodă, şi am să-i spun cu ce vă îndeletniciţi şi cum vă 
purtaţi cu solii ţării, unde ea va fi miine doamnă. Şi atunci să 
mai uneltiţi dacă are să vă mai dea mîna. lar acum cred că am 
vorbit destul ca să pricepeţi ce trebuie. Hai, copii, înainte, la 
drum, că nu e vreme de odihnă în această noapte. 

Boierii vînzători încremeniră fără să facă o mişcare cit de 
mică, uluiţi de întorsătura lucrurilor şi de năvala vorbelor rostite 
cu atita dirzenie de banul Mărăcine. Şi, după ce acesta plecase 
de mult, ei mai rămaseră încă vreme îndelungată aşa, abia 
clipind şi rasuflind din greu. Nu le venea a crede şi nu se 
lâmureau cum putuse acest tînăr boier să pătrundă i în cetate, să 


CAPITOLUL V 


Ni se arată vitejia oltenilor noştri, precum şi cîteva din 
meşteşugurile acestora în luptă, moştenite de la strămoşii lor 
daci şi folosite acum cu mare cîştig împotriva vrăjmaşilor. 

e la hotarul de răsărit al Franciei pînă la Chambord, un 

orăşel plin de farmec, udat de micul rîu Casson, călăraşii 

români erau întîmpinaţi cu flori şi îndemnuri de adevărată 
dragoste frăţească. Se dusese vestea că o ceată de oşteni din 
Ţara Românească vine să lupte alături de francezi. Războiul nu 
ajunsese pînă aici, căci se dădea în apusul ţării, dar pretutindeni 
se simţea gheara necruțătoare a acestei nenorociri. În calea 
luptătorilor români nu ieşeau decit copii şi bătrîni slabi, 
zdrenţăroşi şi înfometați. Şi peste toate acum se abătuse asupra 
Franciei altă nenorocire: ciuma venită din Florenţa, care făcea 
prăpăd în cei ce rămăseseră aeasă. La Chambord, banul Mă- 
răcine îşi opri oştenii la marginea oraşului, scosese din sîn un 
petic de mătase împăturit cu grijă, îl desfăşură, dindu-i-l lui 
Măciucă: 

— Pune-l în vîrful suliţei, dragul meu prieten, steagul ţării 
noastre, care acum poate să filfiie vesel, fără grijă, pe frumosul 
pămînt al Franciei. 

Şi atunci, românii, cu lacrimi în ochi, cutremuraţi de 
dragoste pentru patria lor, văzură fluturînd în vîrful suliţei 
steagul Ţării Româneşti, roşu şi albastru, avînd lucrat în 
înflorituri alese cu fir de aur un vultur cu crucea în cioc şi 
coroana pe cap, şi un leu, de asemenea cu coroană şi ţinind o 
spadă în gheare. Apoi Mărăcine îşi duse oştenii pe o cîmpie 
vecină cu orăşelul şi le grăi: 

— lubiţii mei fraţi şi tovarăşi de luptă, iată, ne-am apropiat 
de ţinta lungii şi grelei noastre călătorii După cite aţi aflat, 
luptele între franci şi ostaşii regelui Eduard al Angliei, cotropitori 
pămîntului pe care ne aflăm, se dau acum lîngă oraşul Blois, în 
acest minunat ţinut al Loarei. Măria-sa regele Filip de Valois al 
Franciei se găseşte acum aproape împresurat şi e la grea 
cumpănă. Pînă la Blois drumul nu e lung. Cei ce ne-au în 
timpinat la Chambord ne-au înfăţişat locurile pe unde va trebui 


să mergem de aci înainte; cum trecem riul Loara, ne oprim în 
pădurea de lîngă Blois şi ne pregătim de luptă, căci duşmanii 
sînt la cîteva sute de paşi de noi. Dacă ni s-a cerut această mînă 
frăţească de ajutor, să fim mîndri că o putem da. lar sfinţiile 
voastre, preacuvioşi părinţi, a sosit vremea să vă despărțiți de 
noi. Cătaţi să ajungeţi cît mai degrabă la Charles de Valois şi să-i 
spuneţi că ne găseşte în pădurea de lîngă Blois. 

Atita spuse banul Mărăcine şi oltenii izbucniră în urale de 
hăuleau văile şi parcă apa rîului se încreţi mai repede în 


vălurele, iar frunzele fremătară mai grăbit. 
* 


Oraşul Blois avea marea cinste, dar şi adînca mîfhnire să 
adăpostească jumătate din oastea franceză şi pe regele său, 
Filip al Vl-lea de Valois, care se retrăsese aici învins şi 
împresurat de oastea regelui Eduard al III-lea al Angliei. Zilele şi 
mai ales nopţile se scurgeau greu. Regele era zdrobit şi 
pierduse orice nădejde de îndreptare. Bărbatul care-şi merita pe 
deplin faima de mare viteaz şi supranumele de „îndrăzneţul” 
voise de cîteva ori să se strecoare singur afară din Blois şi să 
pătrundă în tabăra duşmană cu gîndul de a face o ispravă, 
oricare ar fi aceea, dar îl prinseseră ostaşii lui, care îl iubeau ca 
pe un părinte şi-l opriseră cu asprime chiar să-şi primejduiască 
viaţa sa atit de prețioasă, fără de nici un rost. 

— Dar ce vreţi să facem? strigase regele Filip, să aşteptăm 
moartea cu braţele încrucişate pe piept, ca nişte nevolnici? Să 
nu încercăm nimic? Fără a-ţi pune fiinţa în primejdie, biruinţă nu 
se poate afla în viaţă! 

— Să mai avem răbdare şi să mai aşteptăm, maiestate! îi 
răspunsese nepotul său, Charles de Valois, gîndindu-se la banul 
Mărăcine, pe care-l aştepta cu nerăbdare. 

Şi iată că deodattă se iviră ca din senin cei doi preoţi pe 
care-i trimisese în solie cu trei săptămîni în urmă. 

— Binecuvîntează, părinte Honore, şi spune-mi mai degrabă 
ce-ai făcut? 

— Bacul Mărăcine vă aşteaptă în pădurea de lîngă Blois cu 
două sute cincizeci de călăreţi tot unul şi unul; şi pot spune că 
unul dintre aceştia face cît zece. 

Charles de Valois răsuflă uşurat şi plin de fericire strigă: 

— Nici o vorbă nimănui! Mă duc la el să ne înţelegem 
asupra celor ce urmează să facem. Păcat că-s atit de puţini însă. 


Aici, părintele Honore începu să ridă: 

— Pe aceşti olteni, şi pe banul Mărăcine eu i-am văzut la 
treabă, seniore de Valois, şi vă spun cinstit că ne putem bizui pe 
ei! 

— Am să-i văd în curînd la luptă. Spune-mi pe unde te-ai 
strecurat în oraş, ca să plec şi eu pe acelaşi drum! 

— O galerie de mult uitată a vechii noastre mănăstiri te 
scoate afară din Blois tocmai în mijlocul unor ruine acoperite de 
tufe şi bălării. lar de-acolo pînă la pădure... 

— Să mergem atunci. 

— Dar mai înainte schimbaţi-vă straiele! Un oştean poate fi 
mai repede luat la ochi, decit un om de rînd! 


Pe partea dreaptă a rîului Loara pădurea se întindea 
întunecoasă cît vedeai cu ochii de-a lungul apei, în apropierea 
oraşului Blois. Cele două sute cincizeci de oşteni români, sosiți 
de cîteva ceasuri, se adăpostiseră în grabă printre copacii 
bătrîni şi se odihneau bucuroşi că au ajuns în sfirşit la capătul 
acelui istovitor drum. lar caii lor, de asemenea sfirşiţi de vlagă, 
smulgeau smocuri de iarbă fragedă ce căptuşiseră pamintul 
reavăn şi îşi scuturau capetele, nechezind uşor de parcă-şi 
dădeau seama că nu trebuie să-i audă ureche duşmană. La 
marginea pădurii, în bătaia soarelui călduţ de primăvară, banul 
Mărăcine şi cei doi buni tovarăşi ai săi de luptă, Răduţu şi 
Măciucă, stăteau pe un trunchi de copac scorburos, prăbuşit de 
furtună şi priveau în zare, fără să scoată o vorbă. Cînd deodată 
se ivi la o sută de paşi de ei, ca ieşit din pămînt, un ţărănuş ce li 
se părea cunoscut. Tustrei săriră drept în picioare, încruntîndu- 
se ca să-l vadă mai bine şi să ghicească cine poate fi. Şi 
Mărăcine, alergind spre el, strigă bucuros, uitind de orice 
supărare dinainte şi cuprinzindu-l în braţe pe acela a cărui soră 
pusese stăpiînire pe toate gîndurile sale: 

— Charles de Valois! 

— Banul Mărăcine! Repede în pădure să nu fim văzuţi de 
cineva! Şi cei patru oameni se pierdură printre copaci. 

— Cel dintii lucru pe care ţi-l spun, începu Charles, este că 
Maria te aşteaptă cu nerăbdare! Apoi că Blois e ca şi asediat de 
angli. Grosul oştiru noastre este la Crecy, însă nu putem ieşi din 
Blois decit primejduindu-ne viaţa. Şi aici, la Blois, avem mulţi 
oameni pe picior de luptă. Ştii, bane, că dincolo de pădure sînt 


duşmanii? Mi se pare ciudat că pînă acum n-au intrat aici, în 
pădure şi nu pricep de ce! Ce ginduri or fi avînd? Totul e să-i 
alungăm cît mai neîntîrziat, ca să despresurăm Blois-ul. 
Altminteri nu ştiu ce se poate întîmpla; starea noastră este din 
cale-afară de grea: foametea şi ciuma ne-au împuţinat de tot. 

— Dar Maria ce face şi unde se află acum? întrebă îngrijorat 
banul Mărăcine. 

— E bine şi se află la Blois, unde sînt regele, regina şi 
căpeteniile oştirii france. De aceea cei de la Crecy nu îndrăznesc 
să facă nimic fără a-l avea pe rege lingă ei. 

— Înapoiază-te liniştit la Blois şi fiţi gata să săriţi la cel dintii 
semn al meu, care va fi un sunet prelung de corn ca la 
vînătoare. Angiii nu vor putea să vă mai împiedice să ieşiţi din 
cetate, căci vor avea de furcă cu noi. Cu bine! Şi spune-i 
Mariei... spune-i... ce te pricepi mai bine din parte-mi! 

Cum plecă Charles de Valois, Mărăcine ţinu un mic sfat cu 
oamenii săi şi apoi se risipiră cu toţii printre copaci şi se apucară 
de lucru înainte de a cădea noaptea peste pădure, care era şi 
aşa destul de întunecoasă. 

Îndată se auziră din mai multe părţi ale pădurii zgomote de 
ferăstraie ce tăiau copacii şi de hirleţe care scormoneau 


pămîntul. 
x 


Începuse a se crăpa de ziuă şi zorile se revărsau încet peste 
ţinutul din Blois, cînd, deodată, oştenii angli se treziră cu nişte 
zgomote asurzitoare, însoţite de chiote prelungi, sunete de 
trimbiţe şi bucium, vaiete ascuţite de cimpoaie, de ai fi zis că s-a 
mutat acolo o parte a iadului. Anglii, peste fire de uimiţi că aud 
asemenea larmă venind dinspre pădurea pe care o ştiau goală, 
îşi îndreptară spre copaci vestitele lor puşti cu iarbă ce aruncau 
foc la mare depărtare şi se pregătiră de luptă. Dar, deodată, 
dinspre cortul din dreapta al pădurii, pe care-l aveau ei în faţă, 
năvăliră pe nişte cai iuți ca focul oşteni îmbrăcaţi ciudat şi cu 
care ei nu mai avuseseră de-a face pînă atunci. Aceştia veneau 
vijelios spre angli, care, însă, îşi porniră de îndată călăreţii spre 
ei, gate să-i ciocnească. Arunci, ceva ciudat şi de necrezut se 
petrecu. Oştenii, înspăimîntaţi parcă de mulţimea anglilor, îşi 
struniră brusc caii şi o luară la goană înapoi, îndepărtindu-se de 
pădure cu o iuţeală nemaipomenită. Anglii, îmbătaţi de această 
uşoară izbindă asupra necunoscuţilor şi fricoşilor vrăjmaşi, se 


luară după ei cu o iuţeală asemănătoare. Dar cînd socotiră că s- 
au îndepărtat destul şi se aflau în cîmp liber, ostaşii se 
desfăcură în două şi întorcindu-se ca suflaţi de vînt îi prinseră la 
mijloc pe angli şi începură lupta ca în ţara lor. Cădeau duşmanii 
de pe cai ca smulşi de nevăzute arcane şi nu se mai ridicau de 
jos, sfîrtecaţi sau striviţi de copitele cailor. 

Strigăte îngrozitoare de: „Pe ei, copii!” şi „Dă-i, mă!” 
răsunau pe cîmpul de luptă. Învălmăşeala era cumplită. Şi, iată 
că, năpristan, în fata anglilor, înnebuniţi de groază, se ivi un 
voinic, desprins parcă dintr-un basm de uriaşi. O namilă cu o 
măciucă ce se rotea ca o morişcă, prăvălindu-i la pămînt pe cei 
atinşi de această groaznică şi neobişnuită armă. Dar, în cele din 
urmă, ghioaga prietenului nostru se sparse în bucăţi ce săriră ca 
nişte aşchii de trunchi. Un răget de minie ieşi din pieptul 
uriaşului care, zărind un copac tînăr, pripăşit cine ştie cum în 
afara pădurii, îl smulse ca pe o buruiană şi începu să dea cu el în 
duşmanii ce fugeau risipiţi cu spaima în oase. Înfrînţi, anglii 
rămaşi pe picioare o luară înapoi şi se ascunseră în pădure. Dar 
aici groaza lor fu cu atit mai mare, cu cît nu se aşteptau la pri- 
mirea ce li se făcu. Copaci retezaţi de la rădăcină şi care se 
ţineau numai într-o pojghiţă de coajă se prăbuşiră asuprăle. În 
fuga lor afară din pădure se scufundară în gropi acoperite cu 
frunzişuri şi crengi, întocmai unor capcane de vinătoare. Şi 
peste zgomotul înfiorător al luptei, peste bubuitul puştilor cu 
foc, se auzi deodată prelung sunetul unui corn de vînătoare şi, 
în clipita cealaltă, izbucniră pe porţile cetăţii BloLs, date acum 
de perete, sau sărind de pe metereze, francii, în frunte cu regele 
Filip şi cu celelalte căpetenii de oşti. Bătălia fu şi mai crîncenă. 
Anglii se retraseră în neorînduială şi se îndepărtară cît putură 
mai repede, lăsînd cai, puşti şi oameni pe cîmpul de luptă şi 
fugind spre Crecy, unde era grosul ostri lor. 


În sala cea mare a castelului din Blois, regele Filip al VI-lea 
de Valois, cel îndrăzneţ, sta de vorbă cu regina şi cu tovarăşii săi 
de luptă. 

— În sfîrşit, oftă din adînc, în sfîrşit, pentru un timp cred că 
am scăpat de duşmani. Acum, în răgazul ce-l vom avea, mai 
scurt sau mai lung, trebuie să ne pregătim cu mare grijă şi să 
pornim spre Crecy, unde sîntem aşteptaţi de ai noştri de atita 


vreme şi cu atita nerăbdare. Dar, mai înainte de asta, trebuie să 
mulţumim vitejilor care au luptat alături de noi. Unde sînt ei? 

— Aici sîntem, maiestatea voastră! se auzi un glas 
bărbătesc plăcut şi pătrunzător. 

În faţa regelui se iviră vreo sută de oşteni români, avînd în 
frunte pe banul Mărăcine, care înainta surizător. 

— Dar eu aş dori să văd nu numai căpeteniile, ci şi pe aceia 
care au luptat! grăi regele. 

— Atiţia am mai rămas, maiestate, din două sute cincizeci 
de oameni cîţi am pornit la luptă. Ceilalţi au murit! 

— Cum? strigă cu adîncă uimire Filip. Cum?! Cu o mînă de 
oameni senoria-ta ai putut să faci asemenea minuni de vitejie?! 

— Avem noi meşteşugurile noastre de luptă, maiestate, 
zimbi banul Mărăcine, care nu se mai ştiu pe alte meleaguri. 

— Dar cine eşti şi de unde vii, voinice? 

— Eu sînt banul Mărăcine, din părţile oltene ale Ţării 
Româneşti, pămînt străjuit de munţii Carpaţi şi scăldat de apele 
Dunării. 

— Şi cum de vorbeşti aşa de bine limba noastră? 

— Am deprins-o din copilărie de la un preot catolic! 

— Este plăcut pentru mine să aflu asemenea ştiri, viteazul 
meu prieten! Cum aş putea oare să-ţi mulţumesc pentru 
măreaţa domniei-tale faptă? 

Şi regele îşi desprinse spada-i cu miner de aur de la mijloc, 
întinzîndu-i-o banului Mărăcine şi spunîndu-i, adînc mişcat: 

— Primeşte în dar, rogu-te, nobile şi viteazule Mărăcine, 
această spadă a mea ce nu s-a plecat în faţa nimănui niciodată. 
Şi socoteşte-te de astăzi înainte printre nobilii mei oşteni şi 
prieteni! 

— Maiestate, vă mulţumesc din suflet pentru marele şi 
nepreţuitul dar. E o aleasă cinste pentru mine să fac parte dintre 
oştenii Franciei. Eu, însă, după ce voi lupta pînă la ultima 
biruinţă asupra vrăjmaşilor voştri, mă voi întoarce cu oamenii ce 
mi-au mai rămas în ţara mea, unde sînt aşteptat cu multă 
nerăbdare. 

— Fericită ţara ce are asemenea fii ca domnia-ta, bane 
Mărăcine! grăi regele. Şi acum spune-ne orice dorinţă ai şi pe 
care ţi-o pot îndeplini, ca să fac aceasta cu drag! 

— Mărite rege, spuse de astă dată eu sfială banul Mărăcine, 
ştiu că la curtea maiestăţii voastre se află domniţa Maria de 


Valois, pe care am cunoscut-o în ţara mea acum un an. Sînt tare 
nerăbdător s-o văd cît mai curînd! 

Regele se întoarse către regină şi aceasta spuse, surizind 
cu multă gingăşie: 

— Maria de Valois face parte dintre doamnele mele de 
onoare, bane Mărăcine! Vei fi condus de îndată la aceea pe care 
doreşti să o vezi. 

Oricît de mare meşter ar fi povestitorul, n-ar putea găsi 
cuvintele care să arate aşa cum a fost într-adevăr întîlnirea 
dintre Maria de Valois şi Vlad Mărăcine. 

Cînd s-au văzut, au rămas mai întîi o clipită ca aiuriţi. Apoi, 
amindoi deodată, ca la o poruncă neauzită şi ca duşi de două 
vijelii, s-au aruncat unul în braţele celuilalt, rămînind aşa 
îmbrăţişaţi. Numai lacrimile curgeau şiroaie pe obrajii aprinşi de 
atita dor. 

In sfîrşit, Vlad îşi desprinse iubita din braţe, o îndepărtă 
puţin şi-i spuse înfiorat de dragoste: 

— Să te văd, iubita mea! Te-ai schimbat mult? 

— Am slăbit de dor! 

— Şi eu, nu? 

Fata rise şi răspunse şăgalnic: 

— Pari un flăcăiandru aşa, fără barbă! 

— Are să crească precum a fost. 

— Insă îţi sade mai bine aşa! Dar să ne aşezam aici. Am 
auzit ce ai făcut pentru ţara mea şi nu ştiu cum să-ţi mulţumesc! 

— Ce pot dori oare mai mult decit să fii soţia mea? De astă 
dată nici nu mai plec fără tine! 

— Nici eu n-aş. mai putea îndura despărţirea! Ce vei mai 
face acum? 

— Aud că se pregăteşte lupta de la Crecy. Cu oamenii care 
mi-au mai rămas voiesc să vin şi de astă dată în ajutorul fraţilor 
tăi. Apoi plecăm în Ţara Românească! 

— De-abia aştept! Tot timpul numai la asta m-am gîndit. 
Are să-mi placă atît de mult! Dacă era după mine, aş fi rămas de 
atunci acolo pentru totdeauna! 

— Ştiu. Şi tu nici nu cunoşti încă frumuseţile Craiovei, 
grădinile ei uriaşe, lacul din jurul ei, bogăţiile din munţii Olteniei! 

— Am să le cunosc! Numai... şi Maria se opri 

— Numai ce? 


— Numai... caută, dragul meu, să nu ţi se întîmple ceva, că 
n-aş putea să mai îndur nimic rău şi ar fi prea trist să-mi sfirşesc 
viaţa din această pricină. 

— Am să te ascult. Dar, ca şi odinioară, îţi spun şi acum: ar 
fi peste putinţă să nu iau parte şi eu la bătălia ce se va da la 
Crecy. Oltenii mei abia aşteaptă. Şi apoi, pentru mormîntul unui 
oştean căzut în luptă se găsesc destule flori şi aici în Francia, ca 


şi în Ţara Românească. 
x 


Dar ziua bătăliei de la Crecy sosi mai repede decît o 
aşteptau francii. Anglii, îndîrjiți la culme că pierduseră bătălia de 
lîngă pădurea de la Blois, porniră din nou la atac, punînd în luptă 
toată oştirea ce se afla pe pămîntul Franciei. Şi lupta s-a dat 
acum pe viaţă şi pe moarte. Francii au fost copleșiți de numărul 
mult mai mare al anglilor şi mai cu seamă de puştile lor 
aruncătoare de flăcări, care făceau prăpăd. Cu tot ajutorul 
românilor, începură să dea înapoi. Ca să-şi îmbărbăteze ostaşii, 
regele Filip cel îndrăzneţ făcea minuni de vitejie, secerîndu-şi 
vrăjmaşii şi semănînd moartea pe unde trecea pe calul său alb 
şi luminos ca zorii zilei. 

Înverşunaţi că le face asemenea grele pierderi, anglii lăsară 
totul la pămînt şi se hotăriră să isprăvească cu viteazul rege: să- 
| piardă sau să-l prindă. Şi, cu spadele înălțate, porniră asupra 
lui. Deodată, regele, despărţit cu dibăcie de oamenii săi, se văzu 
înconjurat de trei oşteni vrăjmaşi. Fără să-şi piardă cumpătul, 
Filip îşi struni calul, strîngînd frîul amarnic. Frumosul armăsar 
alb se ridică în două picioare şi Filip se înălţă deodată în scări, 
făcînd roată cu spada în jurul lui şi lovind de moarte pe doi 
dintre duşmani. 

Dar alţii le luară locul. Încolţit de astă dată, regele se simţi 
pierdut. Şi în aceeaşi clipită, din cumplita învălmăşeală se auziră 
deodată două strigăte înspăimiîntătoare de luptă într-o limbă 
necunoscută de el: „Pe ei, copii!” şi din grămadă se desprinseră 
doi călăreţi: unul uriaş şi altul ca un copil pe lîngă acesta, care 
se năpustiră ca fulgerul asupra anglilor ce săriseră pe rege. In 
această scurtă luptă cel tînăr fu rănit şi, cu umărul drept 
despicat, se prăvăli de pe cal. Furia uriaşului nu mai cunoscu 
margini. Ghioaga în mîna lui părea dusă de vint. Anglii picară în 
jurul lui ca spicele secerate. Şi cînd totuşi un ostaş duşman fu 
gata să-l străpungă pe rege, uriaşul se aruncă asupra lui şi 


prinzîndu-l în braţe îl strivi de pămînt ca pe o muscă. Regele era 
scăpat, înconjurat îndată de franci, aceştia-l scoaseră cu sila din 
luptă. 

Apoi uriaşul îl căută pe tînărul său tovarăş, îl luă pe umăr şi 
fugi cu el la adăpost. 

Bătălia de la Crecy fu pierdută de francii care se retraseră 
cu moartea în suflet însoţit de ostaşii săi şi de românii rămaşi 
după groaznica înfrîngere. Philip de Valois sosi la castelul său 
din Broye sfîrşit de osteneală. Aci bătu cu greu în marea poartă 
şi răspunse sfîrşit de osteneală şi întristare şi cu lacrimi în ochi 
la întrebarea oştenilor de pază: 

— Cine e? 

— Deschideţi, deschideţi, e IS fericinol rege al Franciei! 


De astă dată, banul Mărăcine, sau cum îi spuneau acum 
francii, marchizul de Ronsard, s-a înapoiat din lupta de la Crecy 
cu umărul drept despicat. Nici nu se mai putea ţine pe picioare; 
a fost adus pe targa. 

Maria era palidă ca o moartă; dar, deşi zdrobită de durere, 
se stăpînea şi, alături de medicul regelui; care fusese trimis în 
cea mai mare grabă, căuta să-şi încurajeze iubitul. 

Cînd banul Mărăcine deschise ochii din ameţeala ce-l 
cuprinsese şi-i pironi asupra ei fără să rostească un cuvint, 
Maria îi luă mîna şi-l mustră dulce: 

— Aşa te-ai cruțat, Vlade? 

— Sînt eu destul de miîhnit că în această luptă l-am pierdut 
pe fratele meu Răduţu. Şi viaţa regelui ţării tale a fost în mare 
primejdie! 

— Dar viaţa ta are pentru mine mai mult preţ! 

— lată că am păstrat-o şi pe a mea! 

— Dar cum eşti! Şi cînd oare ai să mai fii precum ai fost? 

Vlad îi strînse mîna cu dragoste şi-i răspunse, încercînd să 
zimbească: 

— Cînd am să mă vindec! 

Dar rana viteazului marchiz de Ronsard, care era adîncă, se 
vindecă tare greu şi lăsă urme. Anevoie putea să se urce pe cal 
şi atunci abia dacă dădea un scurt ocol prin curtea castelului 
său, pe care i-l dăruise regele Filip în ţinutul Loarei. Obosea 
repede şi rana îl durea groaznic la fiece mişcare oricît de mica. 


Cei cîţiva oameni ce-i mai rămăseseră din luptă îl aşteptară 
un timp cu răbdare. Apoi, văzînd că marchizul se înzdrăveneşte 
cu greu, veniră într-o zi la el, în frunte cu Măciucă şi spuseră cu 
sfială: 

— Măria-ta, ne roade dorul de ţară mai puternic ca orice! 

— Şi pe mine nu? Aşa credeţi voi? 

— Dar ce ne facem, măria-ta! Noi trebuie să plecăm! Şi aşa 
am stat prea mult în Francia! Că de n-am pierit aci, în bătălie, 
apoi pierim de dorul ţării. Nu mai putem şi pace! 

— Şi ce doriţi de la mine? 

— Să ne îngădui să plecăm fără măria-ta. Şi cînd vei putea 
călări sau merge într-o caleaşca vii şi măria-ta! 

— Ah, oftă banul Mărăcine, iubiții mei fraţi de arme, voi 
faceţi să-mi sîngere astăzi sufletul mai rău decit rănile ce le port 
încă în mine. Cum aş zbura şi eu în ţară, dar de m-aş încumeta 
să pornesc, cred că n-aş mai ajunge. M-aş sunge BE pe drum. Nu 
vroa vă arăt cit de-rău lăbit mă simt! 

